U Doboju obilježen Međunarodni dan ljudskih prava – Glas Regije\nNiz ljudskih prava navedenih u Povelji Ujedinjenih nacija koja je počela da se primjenjuje od 1945. godine Dobojlije kažu da su samo mrtvo slovo na papiru. Trenutno uređenje i sistem koji vlada čovjeka su doveli do toga da nema osnovno ljudsko pravo, a to je pravo na život.\nKršenje ljudskih prava prisutno je i među nacionalnim manjinama, tvrde u Savezu nacionalnih manjina regije Doboj. Kako u ovom Udruženju navode, toj populaciji nije dozvoljeno angažovnaje u lokalnoj skupštini iako su ispunjeni svi uslovi za zastpuljenost nacionalnih manjina u kreiranju lokalne vlasti.\n– Savez je uputio jedan poziv CIK BiH da se pokrene postupak izmjene Statuta grada Doboja s obzirom da je ukinuto mjesto zagarantovano nacionalnim manjinama – rekao je Dragan Marković, predstavnik Saveza nacionalnih manjina regije Doboj.\nSa ciljem da se ukaže na značaj poštovanja prava i dostajanstvo svakog čovjeka, aktivisti koalicije “Tolerantno i pozitivno” iz Doboja danas su, povodom obilježavanja Međunarodnog dana ljudskih prava, vještačkim bojama uklanjali uvredljive grafite na stambenim objektima u gradu.\n– Čija sadržina i poruka podstiče na mržnju, a kao što sam naziv naše koalicije kaže, mi smo koalcija koja treba da se bori upravo protiv takvih stvari u našem gradu – kazala je Sanja Živković iz Koalicije “Tolerantno i pozitivno”.\nPovodom obilježavanja ovog datuma, građanima Doboja su dijeljeni leci sa simboličnom porukom “Imam pravo da me čuju”.\n« Komunala policija u Tesliću konačno dobila uniforme\nSeminar za narodne poslanike u Tesliću »


Laguna - Mauro F. Giljen - Knjige o kojima se priča\nMauro F. Giljen je u martu 2021. Postao dekan Poslovne škole na Univerzitetu u Kembridžu, koja u stručnoj javnosti nosi titulu najbolje ustanove te vrste u svetu. Pored mnogih funkcija koje je obavljao na fakultetima širom sveta, predavanja na univerzitetima i aktivnog uučestvovanja u organizovanju skupova poput Svetskog ekonomskog foruma, Giljen je napisao i nekoliko knjiga. Trenutno je njegovo polje interesovanja globalizacija i knjiga 2030 se sjajno uklapa u ovu sliku.\nPrikaz knjige „2030“ Maura F. Giljena\nKao neko ko se vrtoglavom brzinom približava devetoj deceniji života, sve sam svesnija činjenice da još uvek nisam spremna da napustim ovaj svet. Razloge za to pre svega treba tražiti u mojoj fascinac...\nProšle su skoro četiri decenije otkako je 1982. godine objavljen bestseler „Megatrendovi“ futuriste Džona Nezbita. Dobro se sećam da sam knjigu kupio čim se našla u prodaji i progutao je gotovo u jedn...\nKako će se najjači trendovi današnjice sudariti i preoblikovati budućnost sveta\n„2030“ Maura F. Giljena donosi izuzetno pronicljivu i bogatu analizu tekućih kretanja u svetu i njihovih ishoda u budućnosti. Ne tako davno radnika je bilo više nego penzionera, velike kompanije su...


Kada je posle petog oktobra 2000. preuzeo vlast, pobednicki DOS je, u tacki 7. Programa za demokratsku Srbiju, svecano obecao da ce vec u prvih sto dana novog poretka, uz sve ostalo, biti usvojen i "novi zakon o javnom informisanju". Godinu i po dana kasnije taj zakon postoji samo kao neispunjeno obecanje\nDanas Srbi na svojim televizijskim ekranima mogu da posmatraju jednu istorijsku sapunicu: Slobinu i Karlinu predstavu iz Haga. Njima je hitno potrebna jos jedna predstava: jedna domaca produkcija predstave u kojoj ce biti prikazana realnost.\nU cilju rasvetljavanja ubistva Fehmija Aganija iznosim podatke koji nepobitno otkrivaju kako su neki policajci »casno radili svoj posao« na Kosovu. Nikolic Predrag i Dzeletovic Zoran, istoga dana kada je ubijen Agani, 6. maja 1999. godine na pruzi Lipljan - Kosovo Polje, ubili su pet clanova porodice Blakqori\nNeke radio stanice u Evropi imaju mogucnost da udvostruce svoju zaradu, ali deregulacija (oslobadjanje od propisa) povecace razlike izmedju strana koje pobedjuju i onih koje gube\nKako su se stvari, u medjuvremenu, jos zaostrile, odnosno, kako odredjeni javni varvarizam nezaustavljivo napreduje u novim doprinosima kulturi lazi i ruznoce, cini mi se da danas, i u slucaju Pinka moramo upotrebiti jednostavniji, u prvi mah prepoznatljiviji, i u svakom slucaju blizi stvarnosti pojam standarda umesto pojma vrednosti. "Vrednost" deluje nekako budjavo, nekako prevazidjeno, nesto kao deo mrske proslosti, nesto iz ratnog perioda, nesto u sta je bolje ne zavirivati, nesto sto ima veze sa prezrenim pojmovima utopije\nZa vreme hladnog rata, zemlje zapadne Evrope su se integrisale u EEZ kao odgovor na pretnju koja je dolazila iz istocnog bloka. Prestankom hladnog rata Evropa je pocela da trazi novog neprijatelja. Napadom na SAD, Osama bin Laden je Evropi otvorio mogucnost da pronade novog neprijatelja, koji je u ujedno i sasvim nov, a i stari dobri neprijatelj, jer je "Evropa" prvobitno definisana kao entitet u sukobu sa islamskim svetom. Poznati britanski istoricar Timoti Garton Es, svetski priznat strucnjak za oblast savremene evropske istorije razmatra da li aktuelni rat protiv terorizma predstavlja presudni trenutak za Evropu.\nGodinu dana posle promene rezima, Radio-televizija Srbije i dalje lici na veliko ogledalo u kome se, kao i do sada, vise ogleda vlast nego drustvo. Stanje u drzavnoj televiziji metaforicno pokazuje da su najveci problemi sada uglavnom zajednicki svim medijima - novi pravni okvir jos ne postoji, drzavni mediji jos nisu transformisani u javne, jos nije pocelo kriticko suocavanje sa nedavnom prosloscu, a sve su prilike da ce ono i potpuno izostati\nU domace medije pocele su da ulaze 'dobre' strane pare . Prica se da je ugovor kojim ce deo Politike kupiti nemacka izdavacka kuca WAZ-a pred finalizacijom, mozda stupi na snagu nekako u isto vreme kada Bodo Hombah iz Pakta za stabilnost ode na novi posao u ovu kompaniju. Prica se, jer se ovde malo sta zna- vazne vesti uglavnom kolaju carsijom i glasinama jer su to i dalje najrazvijenije 'institucije' nerazvijene javnosti. Uz svu tisinu, u ovoj transakciji dve stvari su ipak, vidljivo drugacije - ovo je prva prodaja jednog dugogodisnjeg drzavnog medija i ovo je prvi ulazak velike strane medijske kuce na domacu scenu.\nEkskluzivno za B92: Naomi Klajn\nAutor: Dragan Ambrozic\n30. novembar 2001.\nNezvanicni glasnogovornik svetskog anti-globalistickog pokreta i pisac kultne knjige "No Logo" u razgovoru sa Draganom Ambrozicem govori o borbi protiv liberalnog kapitalizma, korporativnog uredjenja sveta i situaciji posle 11.septembra. "Zadatak nasih pokreta u ovom casu da emituju jasnu poruku da smo protiv fundamentalizma bilo koje vrste, bilo da se radi o privrednom ili trzisnom fundamentalizmu neoliberalizma, ili religijskom fundamentalizmu Al Kaide"\nDa li ce Srbi iskoristiti sansu na Kosovu ?\nKako se blizi prva godisnjica mog pustanja iz srpskog zatvora ? bila sam osudjena za terorizam ? nadam se da cu postati predsednik pokrajine Kosovo kao kandidat Demokratske partije Kosova. Na ovim izborima, zelela bih da izazovem Srbiju na duel: ne da vidimo ko brze poteze nego da vidimo ko ce pre izgraditi demokratiju. Verujem da Kosovari imaju dobre razloge da budu optimisticni kada se radi o izgledima za buducnost.


Nurkić poslije partije života ušao u historiju NBA - Narod.ba\nKošarka 2. Januara 2019.\nJusuf Nurkić novi je rekorder NBA lige. Bh. centar je u historiju najjače košarkaške lige svijeta ušao tokom pobjede Portland Trail Blazersa nad Sacramento Kingsima rezultatom 113:108.\nNurkić je meč završio sa 24 poena, ostvario 23 skoka, upisao sedam asistencija te ukrao pet lopti i podijelio pet blokada.\nTime je Nurkić ostvario najbolji 5×5 učinak (najmanje 5 poena, skokova, asistencija, ukradenih lopti i blokada) ikad.\nTo se u historiji desilo samo 20 puta do sada, a taj podvig ostvarilo je prije Nurkića 13 igrača. Najbolji do sada sa 5×5 učinkom bio je Julius Earving koji je 1976. ostvario 31 poen, 19 skokova, te po 5 asistencija, ukradenih lopti i blokada, a Nurkić je prvi koji je 5×5 ostvario sa 20 i više poena i skokova, objavile su sportske.ba.


Dr. Doom: Kripto je više centralizovan od Severne Koreje - Crypto Telegraf\nAmerički ekonomista Nurijel Rubini izjavio je da su kriptovalute centralizovanije od Severne Koreje u svom tvitu od 7. oktobra.\nRubini, profesor Univerziteta u Njujorku, pozniatiji kao “Dr. Doom” koji je poznat po svojim predviđanjima finansijske krize iz 2008. godine, ponovio je svoj kritički stav prema tvrdnjama da u kriptu postoji decentralizacija.\nU svom objavljenom tvitu, ekonomista koji je diplomirao na Harvardu ponovio je svoj argument, a ovaj put je kripto decentralizaciju nazvao “mitom” i provokativno je uporedio sa Severnom Korejom:\n“Kripto decentralizacija je mit. To je sistem koji je centralizovaniji od Severne Koreje: rudari su centralizovani, berze su centralizovane, programeri su centralizovani diktatori (Buterin je “doživotni diktator”) i neujednačeni Gini koeficijent bitkoina je gori od severnokorejskog”.\nTakozvani Gini indeks je mera distribucije koja se često koristi za procenu ekonomske nejednakosti u određenoj zemlji ili regionu. Rubini je nekoliko minuta kasnije nastavio sa upoređivanjem u svom drugom tvitu, tvrdeći ovaj put preciznije da je bitkoinov (BTC) koeficijent nejednakosti bio najgori na svetu:\n“Rudari, berze, programeri su centralizovani…koeficijent nejednakosti bitkoina je gori od Severne Koreje koja ima najgoru nejednakost na svetu. Kripto je ispred Kim Džong-una u pogledu centralizacije i nejednakosti”.\nKao što je Cointelegraph izveštavao u maju ove godine, Rubini je nazvao bitkoin “gigantskim špekulativnim balonom koji sam sebe hrani”, nazivajući tvrdnje da bi kripto mogao biti decentralizovan “čistim sr…em”. U novembru prošle godine, predvideo je da će bitkoin “pronaći svoj kraj” kada se više zemalja uključi sa strožijim regulativama koje prate model regulatora Kine o trenutnom pristupu ka kriptu.\nU avgustu, kada je govorio kao panelista na BlokShow u Americi, Rubini je napao blokčein tehnologiju, navodeći da je finteh imao “nula” posla sa blokčeinom ili kriptom, dodajući da ljudima ide sasvim dobro sa tradicionalnim, fiat digitalnim platnim sistemima.\n← SMS servis provajder Kakao Corp pokreće blokčein testnet platformu\nDirektor TRON-a tvrdi da će ga najnovije unapređenje učiniti “200 puta bržim” od itirijum →


Стевановић: Сертификати за одговорне у јавним предузећима, део ширег концепта корпоративног управљања\t| Ministarstvo privrede Republike Srbije\nStevanović: Sertifikati za odgovorne u javnim preduzećima, deo šireg koncepta korporativnog upravljanja\nDržavni sekretar u Ministarstvu privrede Dragan Stevanović izjavio je danas da je uvođenje sertifikata za odgovorne u javnim preduzećima dugotrajan i zahtevan proces, ali da je ideja da svi koji u perspektivi budu birani, pre svega u Nadzorne odbore javnih preduzeća, moraju da imaju odgovarajuću „licencu“.\nStevanović je, gostujući na Radio-televiziji Srbije, rekao da sertifikat, odnosno licenca nije nešto do čega će se lako dolaziti, iako je to tema tek od nedavno.\n„Sertifikati su deo koncepta uvođenja principa koorporativnog upravljanja u preduzeća čiji je osnivač Republika Srbija, gde je država većinski vlasnik, i koja se bave delatnostima od opšteg, javnog interesa“, rekao je Stevanović.\nMinistarstvo privrede je, objašnjava on, prošle godine potpisalo ugovor sa Međunarodnom finansijskom koorporacijom (IFC) o definisanju principa koji će se odnositi na kreiranje modela licenci – svega šta ona podrazumeva, ko će i kako da ih dobija, ko će da ih deli, ali i ko će taj proces da kontroliše.\nPrema njegovim rečima, formirana je radna grupa koja, između ostalog, ima zadatak i da definiše koja tela će biti akreditovana za licenciranje zainteresovanih za ove pozicije. Takođe će biti formirano i telo nadležno da kontroliše proces.\n„Koncept je da licenciranje prvo zaživi za članove Nadzornih odbora, organa upravljanja, a da u sledećoj fazi to primenimo i na direktore javnih preduzeća“, precizirao je državni sekretar dodajući da su neke moderne države na procesu korportivizacije javnog sektora radile čitavu deceniju, iako ne znači će tako biti i u Srbiji.\nStevanović je istakao da je, zahvaljujući smernicama definisanim 2014. godine, i to u 19 tačaka, „upristojen“ rad javnih preduzeća, a dva direktora su izabrana po novom Zakonu o javnim preduzećima koji je usvojen 2016. godine.\n„Nasledili smo 2014. godine javna preduzeća koja su generisala neto gubitak od 64 milijardi dinara. Već 2015. godine, kad se radilo na osnovu smernica, tih 37 preduzeća imala su na kraju godine neto dobit od dve milijarde dinara, dok su 2016. okončali sa četiri milijarde dinara neto dobiti“, rekao je Stevanović.\nDržavni sekretar ističe da je važno i da izveštaji za prvu polovinu 2017. godine pokazuju da je planiran neto gubitak svih javnih preduzeća bio 16 milijardi dinara, a da su ona ostavrila neto dobit od oko 12 milijardi dinara.\nPrema njegovim rečima, u ovom trenutku u toku je izrada planova poslovnja javnih preduzeća, na koje Vlada Srbije treba da da saglasnost.\n„Ukoliko plan odstupa od onoga što su vladine mere, ti programi neće dobiti saglasnost i biće vraćeni na doradu“, rekao je Stevanović dodajući da će neka preduzeća tražiti i veći broj zaposlenih, a ako je zahtev opravdan – zašto da ne.\nPočetna»Vesti»Stevanović: Sertifikati za odgovorne u javnim preduzećima, deo šireg koncepta korporativnog upravljanja


O nama – Print & Design Studio Stella d.o.o.\nSmešten u srcu Novog Sada “Print & Design Studio Stella” stiče reputaciju firme koja sigurnim korakom ide ka svom cilju. Krenuli smo kao dizajn studio u kojem su grafički i WEB dizajn bile osnovne delatnosti. Predanost u ispunjavanju zahteva naših klijenata i kreativna i inovativna dizajnerska rešenja koja su ostvarila pozitivan uspeh naših klijenata, vremenom su nam omogućili da proširimo naše delatnosti. Počeli smo da se bavimo štampom reklamnog materijala i to u tehnikama tampon i sito štampe i proširili naše usluge na sve ostale tehnike štampe. Specijalizovali smo se kako za interaktivne medie tako i za štampane medie, uključujući novinsko oglašavanje, dizajn i izradu brošura, pozivnica za venčanje, vizit karti, plakata, izradu WEB sajtova kao i (SEO)optimizacija istih.\nSvojim iskustvom, kreativnošću i profesionalizmom ćemo Vam pomoći da dosegnete maksimum u Vašem poslovanju. Potrebe Vaših preduzeća su najbitnije i smatramo ih prioritetom broj jedan kako bi Vam obezbedili pažnju i kvalitetnu uslugu koju i zaslužujete. Nije tajna da uspešna kampanja zahteva izuzetno kreativna rešenja. Verujemo da svaki delić marketing kampanje, od jednostavne vizit karte pa do kompleksnog WEB sajta treba da ostvari adekvatnu komunikaciju između Vašeg brenda i klijenata.\nOd kraja 2009. godine počeli smo da se bavimo i prodajom kompatibilnih toner kaseta za laserske štampače i u našoj ponudi danas imamo toner kasete za gotovo sve štampače koji postoje na našem tržištu.\nLista nekih klijenata.


Ivica Dačić: Ministarski savet – dobra prilika da se Srbija pokaže u lepom svetlu – Balkanekspresrb.rs\nIvica Dačić: Ministarski savet – dobra prilika da se Srbija pokaže u lepom svetlu\n26/11/2015 Off By\nMinistarska konferencija održaće se u beogradskoj Areni. Zbog toga je Arena pretprela značajne izmene i pretvorila se u konferencijski centar u kome će se 3. i 4. decembra okupiti više od 1 000 predstavnika delegacija i preko 40 ministara spoljnih poslova na Ministarskom savetu te organizacije\nInfo: RANKA ČIČAK\nSLEDEĆE sedmice Beograd će biti diplomatska prestonica Evrope. Tokom Ministarskog saveta, rekao je danas novinarima ministar spoljnih polova Srbije i predsedavajući Oebsa Ivica Dačić, pored više od 40 ministara spoljnih poslova, prisustvovaće i šefovi diplomatije SAD, Rusije i EU – Džon Keri, Sergej Lavrov i Federika Mogerini.\nDačić je rekao da će tokom Ministarskog saveta biće održani i brojni bilateralni susreti među predstavnicima delegacija. Najavio je da će se tom prilikom sresti i ministri spoljnih poslova Turske i Rusije, u situaciji kad nema zvanične komunikacije među njima.\nDačić je rekao i da će stepen bezbednosti biti na najvišem mogućem nivou, imajući u vidu aktuelnu situaciju, a da će na skupu biti reči i o borbi protiv terorizma, kao i migrantskoj krizi.\nStrani državnici imaće susrete i sa najvišim rukovodstvom Srbije, predsednikom Tomislavom Nikolićem i premijerom Aleksandrom Vučićem.\n– Ovo je dobra prilika da se Srbija pokaže u lepom svetlu, za razliku od prethodnih godina”, rekao je naš ministar.\nOcenio je da skup ima izuzetno veliki značaj za Srbiju i predstavlja završni događaj srpskog predsedavanja OEBS-u.\n“Srbija je pokazala da može da upravlja u veoma teškoj godini, kad je OEBS suočen sa brojnim izazovima i da može na objektivan način da pomogne u rešavanju konflikata”, rekao je Dačić.\nMinistarska konferencija održaće se u beogradskoj Areni. Zbog toga je Arena pretprela značajne izmene i pretvorila se u konferencijski centar u kome će se 3. i 4. decembra okupiti više od 1 000 predstavnika delegacija i preko 40 ministara spoljnih poslova na Ministarskom savetu te organizacije.\nPovodom skupa u Areni izgrađeno 10 sala za sastanke ukupnog kapaciteta 1.700 mesta, a preuređeno 11 prostorija za bilateralne susrete u prizemlju.\n“Zemlja domaćin snosi sve troškove organizacije, koji su u slučaju Srbije, planirani budžetom za 2015, u iznosu od 360 miliona dinara”, rekao je Dačić.\nNa skupu će, kako je najavio, učestvovati 57 zemalja članica OEBS, kao i 11 zemalja mediteranskih i azijskih partnera.\nŠto se tiče smeštaja delegata koristiće se usluge 19 hotela koje će platiti sami delegati, dok smeštaj šefa delegacije obezbeđuje Srbija kao zemlja domaćin.\nDačić je naveo da su za skup obezbeđene brojne donacije kao što su besplatno koršićenje za prevoz šefova delegacija 40 vozila marke “bmw” visoke klase, od kojih pet blindiranih za štićene ličnosti, 140 smart televizora marke “samsung” od Republike Koreje, gorivo od Naftne industrije Srbije i drugih preduzeća.\nZa potrebe prevoza šefova delegacija obezbeđeno je 75 limuzina visoke klase, deo iz donacija, a deo iz voznog parka republičkih organa, dok su državne institucije i javna preduzeća obezebdili oko 150 vozila raznih klasa.\nAutobusi Laste i GSP prevoziće učesnike delegacija, naveo je on i dodao da je angažovano 170 oficira za vezu iz raznih državnih institucija, a pomoć će pružiti i 250 studenta.\nDačić je rekao da je za praćenje skupa akreditovano 115 redakcija sa više od 500 predstavnika medija♦\nTagsIvica Dačić Ministarska konferencija OEBS\nBeograd: Konferencija „Zaštita dece na internetu“\nSutra u Beogradu Fijuk sajam\nMediji iz Južnoafričke Republike oduševljeni Srbijom


Postavku posvećenu Banjskim čašama, realizovanu u okviru projekta “Staklena vitrina meseca”, posetioci Narodnog muzeja Zrenjanin moći će da pogledaju od 15. juna do 14. jula u stalnoj postavci Zbirke primenjene umetnosti.\nKolevka ovog tipa stakla nalazi se u češkom mestu Teplice, i njegov uspon bio je u direktnoj vezi sa razvojem banjskog lečilišta početkom XIX veka. Tokom banjske sezone, odnosno od maja do septembra, Teplice su pulsirale kulturnim i privrednim životom. Sezonski trgovci iz Praga, zanatlije (graveri) i prodavci stakla iz oblasti Novog Bora i Kameničkog Šenova dolazili su u Teplice da prodaju svoju staklenu robu gostima banje. Tepličke čaše bile su tražene među bogatom aristokratijom, ali ih je kupovao i građanski stalež. Pored suvenirskog karaktera čaše nose snažan umetničko-zanatski pečat majstora koji su ih radili, a imale su i praktičnu namenu kao čaša za piće sa lekovitih izvora. Najčešći motiv za gravure bile su zgrade banje, prirodni fenomeni, kulturno-istorijski spomenici i različiti simboli.\nU zbirkama Tepličkog muzeja danas se čuva više od 400 komada banjskog suvenirskog stakla sa ugraviranim motivima, a najstariji sačuvani primerak banjske čaše potiče iz 1810. godine i čuva se u Muzeju stakla i bižuterije u Jablonecu.\nPoseban podtip banjske čaše ima plјosnatu formu prilagođenu nošenju u džepu, usled čega se često nazivaju i džepne čaše. Banjsko staklo se retko proizvodilo u drugim formama, ali se ipak može naći u obliku vaza, doza, pehara i sl.\nNa kamernoj postavci „Banjske čaše“, koji se realizuje u okviru projekta „Staklena vitrina meseca“ biće predstavlјeni primerci koji potiču iz Tepličke banje, Rogaške Slatine, Herkulove banje (Mehadia), ali i iz onih sa područja današnje Srbije, kao što su Vrnjačka i Sokobanja. U pitanju su mesta koja su Banaćanima u prošlosti bila najdostupnije. Vremenski predmeti pripadaju periodu od sredine 19. veka, pa sve do Drugog svetskog rata.\nAutor projekta je Dejan Vorgić, kustos Zbirke primenjene umetnosti Narodnog muzeja Zrenjanin i jedan od članova stručne grupe Nacionalnog komiteta ICOM-a Srbije za saradnju stručnjaka raznih profila u zemlji i inostranstvu.\nUjedinjene nacije proglasile su 2022. godinu Međunarodnom godinom stakla (IYOG22) u cilju afirmacije staklarstva, a Narodni muzej Zrenjanin priključio se obeležavanju Međunarodne godine stakla projektom “Staklena vitrina meseca“.\nProjekat „Staklena vitrina meseca“ počinje 15. marta 2022. i trajaće do 15. januara 2023. godine i predstavlja ciklus od deset kamernih tematskih postavki koje će se realizovati u okviru stalne postavke Zbirke primenjene umetnosti Narodnog muzeja Zrenjanin. Svakog 15. u mesecu sadržaj vitrine će se menjati, čime će se dobiti na dinamici načina prezentacije predmeta vezanih za staklarstvo i umetnost. Tematika vitrina će biti raznovrsna i predstaviće proizvodni program pojedinih staklara, tehnike izrade staklenih predmeta, načine upotrebe stakla, pojedine tipove stakla karakteristične za različite evropske regione i dr.\nTagovi narodni muzej zrenjanin\nOd početka realizacije projekta Predškolska ustanova iz sredstava projekta obezbedila je novu tehničku opremu


Milorad Dodik angažovao advokate i poslao upit Tužilaštvu BiH - Radio Bet\nMilorad Dodik angažovao advokate i poslao upit Tužilaštvu BiH\nPredsjednik Republike Srpske Milorad Dodik dobio je poziv od Tužilaštva Bosne i Hercegovine da se pojavi u Sarajevu 3. oktobra u 11 sati.\nDodik je u više navrata zatražio da se spomenuto saslušanje održi ili videolinkom ili negdje na teritoriji Republike Srpske, jer, kako kaže, ne osjeća se dovoljno sigurnim u Sarajevu. Ipak, čini se kako predsjednika manjeg bh. entiteta polako počinje hvatati panika, pa je odlučio angažovati advokatski tim, čiji je prvi zadatak da proba isposlovati odgodu saslušanja u Tužilaštvu Bosne i Hercegovine.\nDodik se oglušio o odluke Ustavnog suda Bosne i Hercegovine, te je u RS-u sproveden nezakonit referendum o danu tog entiteta, čime je lider Saveza nezavisnih socijal-demokrata prekršio zakon. U Krivičnom zakonu Bosne i Hercegovine, u članu 239., jasno stoji kakve su kazne predviđene za nepoštivanje odluke Ustavnog suda države:\n“Službena osoba u institucijama Bosne i Hercegovine, institucijama entiteta ili institucijama Brčko Distrikta Bosne i Hercegovine, koja odbije da izvrši konačnu i izvršnu odluku Ustavnog suda Bosne i Hercegovine, Suda Bosne i Hercegovine ili Doma za ljudska prava, ili sprječava da se takva odluka izvrši, ili na drugi način onemogućava njeno izvršenje, kaznit će se kaznom zatvora od šest mjeseci do pet godina.“\nBet radio/Izvor: Dnevni Avaz (D.M.)


Me?uverski dijalog u Srbiji postoji ali se mora unaprediti - Radio Sto Plus\nMe?uverski dijalog u Srbiji postoji ali se mora unaprediti\nBEOGRAD/ NOVI PAZAR- Predstavnici verskih zajednica u Srbiji istakli su danas da me?u njima postoji dijalog ali da se on mora održavati i unapre?ivati jer nedostatak komunikacije me?u razli?itim verama vodi iracionalnom gnevu. Predstavnici Srpske pravoslavne crkve, Islamske zajednice, Katoli?ke crkve i Jevrejske zajednice...\nBEOGRAD/ NOVI PAZAR- Predstavnici verskih zajednica u Srbiji istakli su danas da me?u njima postoji dijalog ali da se on mora održavati i unapre?ivati jer nedostatak komunikacije me?u razli?itim verama vodi iracionalnom gnevu. Predstavnici Srpske pravoslavne crkve, Islamske zajednice, Katoli?ke crkve i Jevrejske zajednice su na skupu "Unapre?enje interkulturalnog i me?uverskog dijaloga u jugoisto?noj Evropi" u Beogradu istakli da boljem razumevanju može doprineti i interkulturalna saradnja. Direktor Medija centra Islamske zajednice u Srbiji Hajrudin Bali? naveo je da na teritoriji Sandžaka u kojem zajedno žive i hriš?ani i muslimani, nikada nije bilo ratova upravo zahvaljuju?i toleranciji\nverskih vo?a. Predstavnica kulturnog centra "Damond" iz Novog Pazara Zibija\nŠarenkapi? naglasila je da je u regionu Sandžaka pokretanje dijaloga nophodno kako bi se ljudi suo?ili sa prošloš?u i strateški sagledali budu?nost. Ona je ukazala da se pripadnici manjina suo?avaju sa etni?kom\ndistancom koja postoji izme?u ve?inskog naroda i njih i dodala da je\ndanas prisutna i politi?ka manipulacija manjinama.


Republika Srpska službeno krenula u formiranje parainstitucija, prva na meti Agencija za lijekove BiH - InfoPlus.ba\nRepublika Srpska službeno krenula u formiranje parainstitucija, prva na meti Agencija za lijekove BiH\nU Banjoj Luci će sutra u 12:00 sati biti održana posebna sjednica Narodne skupštine na čijem će se dnevnom redu naći Prijedlog zakona o lijekovima i medicinskim sredstvima Republike Srpske, po hitnom postupku.\nOvaj prijedlog utvrdila je Vlada Republike Srpske na jučerašnjoj sjednici. Prijedlogom zakona vlast u RS-u pokušava razvlastiti Agenciju za lijekove i medicinska sredstva BiH, a njene nadležnosti bi se prenijele na novu Agenciju za lijekove i medicinska sredstva RS-a.\n“Ovim zakonom osniva se Agencija za lijekove i medicinska sredstva Republike Srpske, kao ovlašteni organ nadležan za oblast lijekova i medicinskih sredstava, koji se proizvode i upotrebljavaju u medicini u RS-u. Agencija je samostalna upravna organizacija i ima svojstvo pravne osobe”, stoji u prijedlogu.\nDrugim riječima, oblast odobravanja i kontrole lijekova i medicinskih sredstava žele prenijeti s države na entitet. Sjedište agencije bit će u Banjoj Luci, a ona će u svom sastavu imati kontrolnu laboratoriju.\nJedna od nadležnosti ove agencije je “izdavanje dozvole za stavljanje lijeka u promet, obnovu dozvole za stavljanje lijeka u promet, odnosno njeno ukidanje i izmjene”.\nOpozicija u RS-u najavila je da neće podržati Prijedlog zakona o lijekovima na sutrašnjoj sjednici.\nOsnivač se obavezuje da u budžetu Republike Srpske osigura sredstva potrebna za donošenje i primjenu Zakona o lijekovima i medicinskim sredstvima RS-a. Procijenjeni iznos sredstava potrebnih za osnivanje i prvu godinu rada Agencije za lijekove Republike Srpske je 2.315.000 KM.\n“Ekonomska opravdanost donošenja Zakona o lijekovima i medicinskim sredstvima Republike Srpske ogleda se u činjenici da će Agencija za lijekove Republike Srpske, za usluge pružene u okviru svoje djelatnosti, ostvarivati godišnje prihode u iznosu većem od iznosa procijenjenih troškova poslovanja. Pored prihoda po osnovu naknada za pružene usluge, Agencija može ostvarivati i dodatne prihode iz drugih izvora u skladu sa zakonom. Procijenjeni ukupan iznos prihoda Agencije za lijekove Republike Srpske na godišnjem nivou je 3.500.000 KM”, navodi se u Prijedlogu zakona.\nPodsjetimo, ovo je prva od niza nadležnosti koje vlasti RS-a nastoje prenijeti s države na entitet. Osim toga, vlasti namjeravaju preuzeti i čitav niz naležnosti iz oblasti sigurnosti i pravosuđa. O tim temama će se raspravljati na drugoj sjednici koja će biti naknadno zakazana.


03.01.2012 Kosovska Mitrovica\nRešenje severa Kosova posle izbora\nDržavni sekretar Ministarstva za Kosovo i Metohiju Oliver Ivanović veruje da će nakon održavanja izbora u Srbiji biti rešeno pitanje severa Kosova.\nNe ukidamo institucije na severu\nNa severu Kosova postoje isključivo srpske insitucije, one nemaju alternativu i neće biti ukinute izjavio je državni sekretar u Ministarstvu za Kosovo Oliver Ivanović poručujući da međunarodna zajednica i Priština treba da prihvate tu...\nNezavisnost severa Kosova?\nDržavni sekretar u Ministarstvu za Kosovo Oliver Ivanović izjavio je da ne isključuje mogućnost da Srbi sa severa Kosmeta proglase nezavisnost tog dela, ukoliko Zapad bude i dalje insistirao na implementaciji dogovora o carinskim pečatima i...\nKfor inicijator nasilja?\nDržavni sekretar u Ministarstvu za Kosovo i Metohiju Oliver Ivanović rekao je da su mu očevici ispričali da je okidač za nasilje na Kosovu 27. septembra bio pokušaj vojnika Kfora da uhapse vozača kamiona koji je hteo da iskipuje zemlju na...\nKuper razgovarao sa Borkom Stefanovićem\nPosrednik Evropske unije u dijalogu Beograda i Prištine Robert Kuper sastao se danas u Beogradu sa šefom beogradskog pregovaračkog tima Borislavom Stefanovićem a i sa ministrom policije Ivicom Dačićem.\nPoslušali Beograd, napustili posao i danas gladuju\nDržavni sekretar Oliver Ivanović kaže da je poziv Srbima na Kosovu da napuste posao bila velika politička greška, a kosovski Srbi za Novi magazin govore kako balansiraju između dve vlasti Piše: D. Janjić, S. Jovanović\nPrva ... ◄ Nazad 73 74 7576


OPŠTINA I RUKA SPASA PODELILI POKLONE ZA BEBE: Srbobran.net web portal\nOPŠTINA I RUKA SPASA PODELILI POKLONE ZA BEBE\nOpština Srbobran i Udruženje "Ruka spasa" danas su priredili podelu poklona za bebe. Darivali su decu ručno rađenim kapama i rukavicama, kao i kompletom posteljine...\nBila je ovo zajednička akcija, u kojoj je Udruženje "Ruka spasa" realizovala projekat koji je podržan od strane lokalne samouprave. Ukupno podeljeno je dvadeset kompleta majkama i bebaba koje su rođene u poslednjih dva meseca.\n- Zadovoljan sam što smo se ovim povodom okupili i što danas možemo da vidimo bebe koje su deo naše zajednice. Posebna mi je čast što imamo ovakve akcije koje su humanitarnog karaktera. Udruženje "Ruka spasa" godinama sprovodi ovakve akcije i mi to podržavamo, rekao je Radivoj Paroški i dodao:\n- Ove godine za sve novorođene bebe opština izdvaja 20.000 dinara, a za samohrane roditelje 40.000 dinara, takođe imamo program koji se bavi osnaživanjem porodica, kao i niz drugih projekata koji nas svrstavaju u socijalno odgovorene sredine. Svim bebama i majkama koje su danas dobile poklone želim puno sreće i zdravlja i da nam sva deca rastu zdravo i u miru.\nParoški je posebno pohvalio žene iz Udruženja "Ruka spasa" apostorfirajući njihov višegodišnji humanitarni angažman.


Đilas poziva na smirivanje strasti - Politika - Dnevni list Danas\nPočetna » Politika » Đilas poziva na smirivanje strasti\nDemokrate neće preispitivati odluku o ulasku u Savez za Srbiju zbog neprimerenih izjava lidera Dveri\n2Piše: Lidija Valtner 21. januara 2020. 09.07\nRazličit stav dela demokratama o odluci da se izbori bojkotuju, ali i prema Dverima sa kojima su demokrate u Savezu za Srbiju, sve više izbija na površinu, što navodi deo javnosti na pomisao da u Savezu postoje sukobi.\nVatru je tokom vikenda potpalio i predsednik Dveri koji je neprimerenim rečima reagovao na stav predsednika Političkog saveta DS Dragoljuba Mićunovića da je bojkot izbora besmislen, pasivan i opasan.\nNa to su poslanici DS Aleksandra Jerkov i Balša Božović, koji su protiv bojkota i članstva DS u SZS, zatražili hitnu reakciju stranke i preispitivanje učešća DS u SZS. Na Tviteru se oglasio i predsednik DS Zoran Lutovac napisavši da je Obradović vređanjem Mićunovića uvredio sve demokrate.\nPredsedavajući Saveza za Srbiju Dragan Đilas poziva na smirivanje strasti.\n– Zajednički politički protivnik i DS i Dveri i svih u opoziciji je režim Aleksandra Vučića. Zbog svih koji su danas obespravljeni i poniženi, zbog svih koji odlaze iz Srbije, zbog svih koji ostaju i ne predaju se, preklinjem sve članove rukovodstava svih stranaka članica SZS kao i svih drugih opozicionih stranaka i pokreta da se zaustave. Da prestanu da napadaju jedni druge, da dovode u pitanje odluke koje smo doneli, da počnu da poštuju tuđe stavove i da se suzdrže od toga da svojim izjavama idu naruku Vučiću. Da bi zadobili poverenje građana ne smemo nijednim svojim postupkom da zaličimo na one protiv kojih se borimo. Znam da i profesor Mićunović i Obradović imaju isti cilj ali različite načine za njegovo ostvarivanje. Ali to ne sme biti razlog da onima koji su protiv nas dajemo materijala da se raduju. Što pre to shvatimo pre ćemo pobediti ovo zlo koje je nad nama – rekao je Đilas za Danas.\nDejan Bursać, istraživač na Institutu za političke studije, na pitanje Danasa mogu li netrpeljivosti između DS i Dveri dovesti do rascepa u SZS odgovara da je to moguće i da je to dvostruka krivica.\n– S jedne strane Boško Obradović je dosta nesmotren u izjavama, to je jednostavno njegov stil politike. S druge strane očigledno da mnogi članovi DS ne poštuju stranačku disciplinu i zauzet stav u vezi s bojkotom, te moguće da ni rukovodstvo stranke nema čvrst autoritet. To se ne odnosi samo na Mićunovića, već i na krilo stranke koje je protiv bojkota i koje sada forsira produbljivanje sukoba sa Dverima. Iako to može dovesti do rascepa u SZS, ne verujem da će DS zbog toga promeniti stav o bojkotu. Ipak, umeren i pomirljiv stav rukovodstva DS će sigurno biti protumačen kao slabost od strane što partnera, što protivnika, što konkurenata u samoj stranci – navodi Bursać.\nJuče su se oglasile i Dveri saopštenjem u kojem se navodi da „smatraju nedopustivim da određeni narodni poslanici DS svakoga dana u režimskim medijima govore suprotno politici svoje stranke i napadaju kolege iz SZS i ideju bojkota“. „Ako se ne slažu sa bojkotom izbora, niko im ne brani da na izbore izađu“, ističe pokret Dveri, navodeći da imaju veoma korektnu saradnju sa DS od kada je na njeno čelo došlo novo rukovodstvo oličeno u Zoranu Lutovcu i Dragani Rakić.\nObradović zaboravio na Voltera\nPredsednik PSG Sergej Trifunović ocenio je da je Obradovićeva izjava o Mićunoviću sramna. „Mislim da je to kontra onome što je Boško Obradović, pozivajući se na Voltera, rekao – „ne slažem se sa tobom, ali ću braniti do smrti tvoje pravo da mišljenje iznosiš“, ocenio je Trifunović na konferenciji za novinare. „Boško je postupio suprotno tome, tako da to mislim da je čak i sramno, imajući u vidu da je u pitanju Dragoljub Mićunović, koji ima 87 godina i jedan je od…“, rekao je Trifunović, a potom zastao, dodajući kako „ne želi da objašnjava ličnost Dragoljuba Mićunovića“.\nBoško Obradović, Demokratska stanka, Dragan Đilas, Dragoljub Mićunović, opozicija, Savez za SrbijuBeograd\n21. januara 2020. u 10.16\nE moje demokrate… Vaša individualnost je uvek pobeđivala jedinstvenost. Zato ste tu gde jeste. Pravo mišljenja je obavezno, ali suprotna mišljenja u samom vrhu stranke?… Pa elementarno politički pristojno bi bilo ne iznositi ih u javnost. A Mićunović ga je izneo jer je znao da će „upecati“ nekog iz SzS i dati priliku Jerkov, Balši i ostalima da zbog njegovog „lika i dela“ izvedu DS iz opozicione zajednice. Mučno…\nDS treba da ostane uz glavni dio opozicije iako je Boško rekao nešto što jeste uvrijedljivo,ali ne može se reagovati tako djetinjasto.treba da traže izvinjenje od Obradovića i treba da dobiju izvinjenje.Isto tako mi nije jasno Mićunovićev stav,jer ako DS ne spada uz opoziciju gdje onda pripada, uz Šešelja, Čanka,Čedu Jovanovića? ako je većina DS za bojkot ostali bi valjda trebalo da to poštuju i da se priklone tom stavu svoje stranke.DS mora da uradi nešto radikalno,jer učešće u politici i borba sa ovim zlotvorima na vlasti zahtijeva nešto radikalno,da se malo ruke isprljaju a ne da se sve radi čisto,fino u rukavicama,kako bi hteo Mićunović.to im do sada donosi par procenata glasova,pa ako hoće da ostanu na tom neka slijede Mičunovića.


Vladimir Veliki u Beogradu\nVladimir Veliki u Beogradu\nIako se Zapad, pojačan kreštavim glasićima lokalnih miniona iz petnih žila trudio da spreči dolazak Vladimira Putina – u tome nije uspeo! Ruski predsednik će u četvrtak 16. oktobra boraviti u srpskoj prestonici i svojim prisustvom on će uveličati sedamdesetu godišnjicu oslobođenja Beograda od nacista. Govoriće na Vojnoj paradi, na kojoj će srpska vojska pokazati da uprkos pogubnim reformama još uvek postoji. Najuticajniji prozapadni mediji već uveliko pokušavaju da „pokvare“ posetu ruskog predsednika izmišljajući sve i svašta, a ambasador SAD se pita „zašto Putin dolazi u Beograd.“ Zato što Vašington već uveliko oživljava nacističku avet na Starom kontinentu, a Srbi i Rusi se ponovo, zajedničkim snagama bore protiv tog zla. To Putinova poseta pokazuje! Vašington je na pragu 21. veka upotrebio povampireni nacizam radi razbijanja Jugoslavije, stvaranja nezavisne, etnički čiste države Hrvatske i okupacije Kosova i Metohije, podražavajući Hitlerov Pohod na Istok. Sjedinjene države istu strategiju koriste danas u Ukrajini gde organizuju genocid nad Rusima, grabeći svojim krvavim rukama ka Moskvi.\nZapad ruši a Rusija obnavlja\nZa razliku od SAD i EU, Rusija ne ucenjuje Srbiju. Dok Zapad iz godine u godinu svojim podmuklim potezima smanjuje teritoriju srpske države i broj njenih građana, Rusija pomaže oporavak naše zemlje. Moskva poštuje teritorijalni integritet Srbije. Za vreme posete Vladimira Putina Srbiji biće potpisano sedam važnih međunarodnih sporazuma, izjavio je ambasador Srbije Slavenko Terzić. Terzić je s pravom istakao da će poseta šefa ruske države Beogradu postati istorijski događaj. I već jeste! Najmanje 26 ruskih kompanija je spremno da učestvuje u privatizaciji srpskih preduzeća i pomogne srpsku privredu. Takođe, predviđene su dodatne investicije u NIS – najuspešniju srpsku firmu koja obezbeđuje 14 odsto državnog budžeta. Vrednost zajedničkog projekta rekonstrukcije železnica u Srbiji premašiće milijardu dolara. Veoma interesantan je i novi projekat stvaranja zajedničkog preduzeća koje bi trebalo da proizvodi radiofarmaceutske preparate, odnosno preparate nuklearne farmacije. Sa srpske strane učestvovaće Institut za nuklearne nauke iz Vinče, a sa ruske strane Rosatom. Dok Zapad uništava pravoslavne crkve i manastire u Srbiji, Rusija ih obnavlja. Nedavno je izabrano konačno rešenje projekta za izradu mozaika za unutrašnje ukrašavanje Hrama Svetog Save u Beogradu. Tokom 2012. godine potpisan je protokol o ovim radovima, kojim se ruska strana obavezala da donira izradu mozaika! Ovo grandiozno, umetničko delo će obuhvatiti površinu od 17 hiljada kvadratnih metara i na njemu će raditi više od 300 umetnika svakog dana. Ukupna vrednost radova je veća od 30 miliona evra. Pored toga predstavnici Ministarstva poljoprivrede Rusije nameravaju da razmotre sa svojim kolegama iz Kazahstana i Belorusije mogućnost proširenje spiska srpskih proizvoda za koje nije potrebna carina, izjavio je ministar poljoprivrede RF Nikolaj Fjodorov. Srbija je odbila da se pridruži samoubilačkim sankcijama koje je EU uvela po diktatu Sjedinjenih dražava Rusiji.Zahvaljujući tome za samo sedam meseci 2014. godine robna razmena je povećana za 16,5 procenata, saopštio je zamenik direktora Departmana zemalja Evrope i Amerike Ministarstva ekonomskog razvoja RF Sergej Karaulov.\nDok Rusija gradi Sjedinjene države i EU ruše. Zapad posebno nastoji da onemogući dva strateški važna projekta za Srbiju o kojima će se razgovarati i prilikom Putinove posete Beogradu. Prvi je Južni tok koji Beogradu donosi 5 milijardi evra investicija. Njegova izgradnja je trenutno blokirana u Bugarskoj, odlukama briselskih komesara. EU insistira na primeni tzv. Trećeg energetskog paketa kojim se Rusima nameće obaveza da gasovode koje izgrade na Starom kontinentu učine dostupnim svojim konkurentima! Iako je Moskva premostila ovaj problem obezbedivši status nacionalnog projekta za Južni tok u zemljama kroz koje gasovod treba da prođe, čime je izbegla primenu Trećeg energetskog paketa, Brisel je pribegao ucenjivanju tranzitnih zemalja. Srbijagas koji je kao glavni partner Gasproma u Srbiji pod stalnim napadima anglo-američke agenture saopštava da će uprkos svemu do kraja 2014. godine položiti prvih 30 kilometara cevovoda, uz izmene trase u Vojvodini, jer će se umesto u Italiju, gasovod ići prema Baumgartenu u Austriji.\nSAD žele potpunu kontrolu nad Srbijom\nDrugi projekat koji smeta Zapadu je srpsko-ruski centar za vanredne situacije (humanitarni centar) u Nišu. Još prošle godine Beograd i Moskva su se dogovorili da ruska vlada koja je već poklonila dva miliona dolara, dodatno izdvojila više od 40 miliona dolara za finansiranje Centra u periodu od 2013. do 2016. godine. Očekuje se kupovina specijanih uređaja i robota, te vatrogasnih i spasilačkih vozila. Međutim Zapad negoduje zbog sporazuma o imunitetu Srpsko-ruskog humanitarnog centra u Nišu, koji bi trebao da bude potpisan 16. oktobra prilikom posete ruskog predsednika, jer se boji ruskih humanitaraca. Tim sporazumom bi zaposleni u Centru imali stepen zaštite prema Bečkoj konvenciji, što SAD i EU ocenjuju kao „ugrožavanje interesa Zapada.“ Istina je međutim da je srpski sistem bezbednosti već odavno ugrožen delovanjem Vašingtona i Brisela. Pored okupiranog KiM kojim dominira Bondstil tri sporazuma sa SAD daju pravo Pentagonu da koristi ostatak srpske teritorije, kao i baze Vojske Srbije po svom nahođenju. Reč je o Zakonu o potvrđivanju Sporazuma između Vlade Srbije i Crne Gore i Vlade SAD o saradnji u oblasti sprečavanja širenja oružja za masovno uništavanje i unapređivanju odbrambenih i vojnih odnosa, koji je potpisan u Beogradu još 5. aprila 2006. godine, Zakonu o potvrđivanju sporazuma o snabdevanju i uzajamnim uslugama (USA – SRB 01) između Ministarstva odbrane Republike Srbije i Ministarstva odbrane SAD i Zakonu o potvrđivanju sporazuma između Vlade Republike Srbije i Vlade SAD o zaštiti statusa i pristupu i korišćenju vojne infrastrukture u Republici Srbiji (SOFA sporazum – StatusofForcesAgreement) iz 2009. godine. Prema ovim dokumentima Vojska SAD može da ubija građane Srbije bez ikakvih sankcija (npr. član 9. SOFA sporazuma). SOFA sporazum daje pravo oružanim snagama SAD i privatnim vojnim kompanijama koje one angažuju, a koje su poznate po brojnim zločinima širom sveta, da na teritoriju Srbije unose naoružanje i opremu bez ikakve kontrole (SOFA član 7.). Ovo znači da vojnici SAD i njihovi plaćenici mogu da se kreću po Srbiji sa taktičkim nuklearnim oružjem, hemijskim i biološkim oružjem jer kako član 7. tačka 2. SOFA sporazuma precizira: „Vazduhoplovi, vozila i plovila SAD će biti izuzeti od postupka inspekcije“. Ovim sporazumima izglasanim u formi zakona 2009. godine u vreme Borisa Tadića, Srbija je prepustila svoju teritoriju na milost i nemilost Vojsci SAD. Vašington želi da zadrži potpunu kontrolu nad teritorijom Srbije i zbog toga se suprotstavlja približavanju Beograda i Moskve, jer što je Srbija bliže Rusiji ona je jača. Takođe SAD koristeći svoju terorističku mrežu na Balkanu prete Srbiji. Genocidna Hrvatska, nacisti koji marširaju u Novom Pazaru, islamisti u Sarajevu, trgovci ljudskim organima i narko dileri na Kosovu i Metohiji i u Albaniji, svi su pod kontrolom Vašingtona. Do čega ti teroristi mogu da dovedu vidimo na primeru Irak, Sirije, Libije itd. U tom smislu srpsko – ruski centar za vanredne situacije u Nišu je odlično mesto za stratešku saradnju dva bratska naroda. Potrebno je da ova instalacija zaživi kao potpuni centar za vanredne situacije u skladu sa savremenim shvatanjima ove doktrine koja podrazumeva i borbu protiv terorizma. Vanredne situacije nastaju i kao posledica terorizma.\nDolazak Putina donosi Srbiji i važne – Svete simbole. Pored srpskih i ruskih zastava, Georgijevska lenta kao simbol borbe protiv nacizma krasiće Beograd 16. oktobra tokom Vojne parade. Ipak jedan živi simbol zaslužuje posebnu pažnju. U trenucima kada je Staljin razmišljao da preda Lenjingrad, mitropolit Livanskih gora (Sirija) Ilija mu je saopštio da se: „Lenjingrad ne sme predati, da se sveštenici moraju vratiti sa frontova i iz tamnica, i da moraju početi sa vršenjem službe Božije, da hramovi moraju biti otvoreni, da čudotvorna ikona Presvete Kazanske Bogomajke mora biti proneta u litijama oko grada, i tada ni jedan neprijatelj neće stupiti na tu svetu zemlju… Pred Kazanskom ikonom treba da bude služeno Bogosluženje u Moskvi, a potom i u Staljingradu, koji ne sme da se preda neprijatelju. Kazanska ikona mora da prati vojsku sve do granica Rusije…“. Pisma mitropolita Ilije i Staljina se i dan danas čuvaju u moskovskim arhivima. Staljin je ispunio sve zahteve – Rusija je spasena… Stavljajući naglasak na posebne zasluge vladike Ilije, Filmski žurnal je zabeležio njegov dolazak u Moskvu, na pomesni sabor, 1945. godine.“ Rusija se Pravoslavljem odbranila od okultizma Anenerbea, organizacije koja je uobličila ideologiju Trećeg rajha. Nažalost Crno sunce „Nasleđa predaka“ ponovo je podignuto u Ukrajini, kojom upravlja vojna hunta po nalozima Vašingtona. Rusi i Srbi i danas moraju da se podsete da je Pravoslavlje (koje neprijatelj želi da poništi svojim anti-litijama i sličnim majmunisanjem) najvažniji štit u odbrani Otadžbine.\nVladimir Putin je omogućio obnovu Rusije, koja je bila u težoj situaciji kada je on preuzeo vlast od Jeljcina od one u kojoj se Srbija danas nalazi. Njegova borba omogućava svetu da se oslobodi smrtonosnog stiska američkog hegemonizma. Uz Putinovu bratsku pomoć Srpstvo će se oporaviti i ujediniti. To je prilika koju Srbi ne smeju da propuste.\nPosle sinoćnje sramote ministar policije je morao da da ostavku, a da ima myda,izvršio bi harakiri. Ambasador Albanije je pod hitno morao biti proglašen PERSONOM NON GRATA. A od danas,moj prešednik i prešednik svih nacionalno svesnih Srba je Putin, jer ovaj kojeg tako zovu to odavno nije. A premijer se pogubio i misli da je Džizs Krajst. SRBI,SUTRA SVI,NAS MILION,IZAĐIMO DA PLJUNEMO EVROPSKOJ SATANSKOJ FAŠISTIČKOJ UNIJI U LICE. Ponesite velikosrpske zastave i velikosrpske transparente, šajkače i šubare, more i opanke, kome se to ne bude svidelo može u prkno da nas poljubi.\nUstani majko Srbijo..... ima ko da te bodri!


Pogledajte kako Vučić ponižava svoje saradnike (Video) - SandžakBosna\nPogledajte kako Vučić ponižava svoje saradnike (Video)\nPredsednik Srbije Aleksandar Vučić često ima potrebu da “kinji” svoje najbliže saradnike, da im naređuje i da im traži da “ga slušaju”. Potreba da stalno kontroliše sve, pa i ljude s kojima svakodnevno komunicira, uticala je na to da danas okruženje šefa srpske države u najvećoj meri čine ljudi koje “odlikuje” spremnost na samoponižavanje, snishodljivo ponašanje i ulizivanje.\nKao svaki autoritarni lider, Vučić je sebi izgradio imidž čoveka čija reč mora da se poštuje, što se možda najbolje oslikava kroz odnose sa ministrima u Vladi Srbije. Iako im formalno nije šef, predsednik Srbije često javno izdaje naredbe članovima vlade i govori im kako da se ponašaju, kritikuje ih što ne troše novac ili ih proziva što traže mnogo para. U pomenutoj predstavi, gde je Vučić u ulozi nastavnika, a ministri u ulozi dece, veoma često se prelazi granica, pa tako, na primer, možemo čuti šef srpske dražve kako im preti da mu se “ne pojavljuju pred očima ukoliko propuste obeležavanje stradanja Srba tokom akcije Oluja”.\nJavna ponižavanja saradnika gotovo da su postala manir Aleksandra Vučića. Tokom svečanosti povodom puštanja u saobraćaj drugog koloseka obilaznice oko Beograda, jedan građanin se obratio ministru saobraćaja, Tomislavu Momiroviću, zbog problema oko eksproprijacije. Ministar mu je tada rekao da „nema smisla da sada govori o tome, jer je ovo svečan čin”.\nPrevious Izetbegović o mogućoj kandidaturi za člana Predsjedništva BiH\nNext (Video) Zukorlić u Skupštini – Šta će vam Dodik na Pešteru – Ne dovodite nam ga više preko Drine u Sandžak!


Finansijski šokovi u eurozoni se prelijevaju u BiH - Klix.ba\nZapošljavanje u svjetlu krize Finansijski šokovi u eurozoni se prelijevaju u BiH\nZapošljavanje u svjetlu krize\nFinansijski šokovi u eurozoni se prelijevaju u BiH\n14.12.2011. u 14:10\nPrivredna komora Kantona Sarajevo i JU "Služba za zapošljavanje Kantona Sarajevo" organizirali su u srijedu u Sarajevu okrugli sto "Zapošljavanje u svjetlu globalne ekonomske krize i njenog utjecaja na privredu BiH i Kanton Sarajevo".\nGuverner Centralne banke BiH (CBBiH) Kemal Kozarić govorio je o uticaju globalne ekonomske krize na bh. ekonomiju te istaknuo kako je finansijski sektor u eurozoni pod pritiskom.\n"Prvi dio ekonomske krize u eurozoni bio je u finansijskom sektoru koji se kasnije prelio u realni sektor. Sada je u eurozoni dužnička kriza i ona direktno utiče na njenu ekonomsku aktivnost", kazao je Kozarić.\nNaglasio je da je najveći dio izvoza BiH vezan za eurozonu.\n"To znači da će smanjena ekonomska aktivnost u eurozoni uticati na smanjenje mogućnosti plasmana bh. proizvoda prema tom tržištu", rekao je Kozarić.\nČlan Upravnog vijeća CBBiH Fikret Čaušević konstatirao je da ekonomska kriza u eurozoni može utjecati na privredu BiH.\n"Finansijski šokovi koji se dešavaju u eurozoni mogu imati vrlo ozbiljne posljedice na privredu BiH", rekao je Čaušević.\nNaglasio je da je najkritičnija situacija s italijanskim državnim dugom te da je javni dug te države najveći problem eurozone.\n"Finansijski šokovi u eurozoni se prelijevaju u BiH po osnovu kanala finansijskog sektora banaka i po osnovu izvozne sposobnosti najznačajnijih bh. izvoznika", kazao je Čaušević.


NEĆE DA ĆUTE! Novinari pokazali fotografije umešanih u ubistvo OLIVERA IVANOVIĆA!?\nNovinar Stefan Cvetković održao je konferenciju za novinare pod nazivom “Koliko košta likvidacija na severu Kosova”, iznoseći konkretne detalje o ubistvu Olivera Ivanovića, pokazujući pritom fotografije osoba na koja je ukazao istražnim organima.\nJedan od najupečatljivijih detalja bilo je i to da je za likvidaciju plaćeno, prema saznanjima novinara, 40.000 evra.\nOn je kazao da detalje i podatke oko ubistva Ivanovića dobio uz pomoć novinara iz Prištine, ali i Albanije, ali da se s njima izlazi u javnost tek sad, iz bezbednosnih razloga.\n– Imali smo informacije o postojanju više kriminalnih grupa, na teritoriji koju mi ovde zovemo sever Kosova, a ona je malo šira, i ima svoje delove i u južnoj Srbiji, i u delovima Sandžaka, i na celokupnoj teritoriji Kosova – kazao je on i dodao da su imali naznake da je jedna od njih planirala da “nešto uradi”.\n– Mi smo desetak dana pred sam čin imali informaciju da su na teritoriji Kosovske Mitrovice prisutna lica koja su angažovanja za izvršenje nekog kriminalnog čina, bilo je naznaka da to može da bude i likvidacija – kazao je Cvetković.\n– Nažalost, nismo imali potpunu informaciju, pa se desilo to što se desilo. Želim da upoznam javnost da je grupa koja je radila na likvidaciji u Kosovskoj Mitrovici prisutna još od 12. januara, i da je imala logistiku u najmanje jednooj osobiu koja je bila ne samo logistika, već je obezbeđivala i oružje kojim je izveden čin ubistva. Informacije koje mi imamo kažu da ubistvo nije planirano za 16. januar, već za trenutak koji se ukaže da tako nešto može da bude izvršeno – kazao je on.\nOn kaže da su uočili lica, putem privatnih video nadzora, za koja su sumnjali da su tu zbog krivičnog dela koje je usledilo.\n– Jedno lice je najmanje 14 puta od 12. do 16.januara bilo u kretanju gde je izvršen zločin – kaže Cvetković.\n– Ovim podstičemo nadležne organe da utvrde šta je ovo lice radilo samo tih dana, do 16-og, na teritoriji Mitrovice.\n– O ovom licu saznanja ima i EULEKS. Lice je došlo 12-og, i nije napustilo Mitrovicu 16-og, kada je ubijen Ivanović, i on, i još najmanje šestoro lica su boravili u Mitrovici do večeri 18-og januara. Jedno lice ima pasoš koji nije niti kosovski, niti Republike Srbije, ostala lica imaju putne isprave koje izdaju ili prištinske vlasti, ili Republika Srbija.\n– Obezbedilo im je boravak u dva različita objekta, koja su u vlasništvu drugih lica, koja se najčešće bave kriminalnom na teritoriji Kosovske Mitrovice – dodao je Cvetković.


Peticija da se novi vrtić u Inđiji nazove po heroini Diani Budisavljević koja je spasila 12.000 dece - Peticije.online\nPeticija da se novi vrtić u Inđiji nazove po heroini Diani Budisavljević koja je spasila 12.000 dece\nPodeli na Fejsbuku (442)\nPotpisivanjem ove peticije podržavate inicijativu da se novi vrtić u Inđiji nazove po heroini iz Drugog svetskog rata Dijani Budisavljević.\nNovi vrtić obezbediće bolju budućnost za mnogu decu iz naše opštine, a pre skoro 7 decenija zahvaljujući Dijani Budisavljević skoro 12.000 dece spaseno je sigurne smrti.\nUlica u mnogim gradovima nose ime po njoj, a nazvati vrtić njenim imenom otišlo bi se korak dalje u sećanju na ovu heroini, o kojoj se decenijama ćutalo. Vreme je da takvu vrstu istorijske nepravde ispravimo.\nUkoliko nije moguće vrtić nazvati njenim imenom, onda bi bilo lepo da se neka ulica nazove po ovoj heroini.\nO DIANI BUDISAVLJEVIĆ\nDelo Diane Budisavljević predstavlja jedan od najvećih humanitarnih podviga u Drugom svetskom ratu. Po rođenju Austrijanka, Diana (Obexer) Budisavljević izbavila je iz ustaških logora u Nezavisnoj Državi Hrvatskoj oko 15.000 dece. Umrlo je oko 3.000 dece tokom spasavanja ili odmah po napuštanju logora, iscrpljeno torturom, glađu i bolešću, a više od 12.000 izbavljene srpske dece preživelo je rat.\nNjenom ličnom poduhvatu, nazvanom „Akcija Diane Budisavljević“, pridružilo se više od stotinu ljudi, koji su sopstvenu egzistenciju podredili spasavanju zatočene dece od izvesne smrti.\nStanovnik Inđije Kontaktirajte autora peticije\nPotpisivanjem, ovlašćujem Stanovnik Inđije da preda moj potpis onima koji imaju moć odlučivanja po ovom pitanju.\nSve vreme 2332 2020\n24 sati 1766 1528


Jane Fonda ne bi mogla da u 80. izgleda tako savršeno bez pomoći estetske hirurgije i medicine - Estetic\nJane Fonda ne bi mogla da u 80. izgleda tako savršeno bez pomoći estetske hirurgije i medicine\nEstetic » Estetska dermatologija » Jane Fonda ne bi mogla da u 80. izgleda tako savršeno bez pomoći estetske hirurgije i medicine\nOna je slavna filmska diva, feministkinja, politička aktivistkinja, kraljica fitnesa i aerobika i jedna od najkontroverznijih i najnezavisnijih žena Holivuda. Iako u decembru puni osamdeset godina, Jane je na nedavno održanoj dodeli nagrada Emmy zasjala i iznenadila mnoge svojim mladalačkim izgledom u kojem su joj neupitno pomogle i čari estetske hirurgije i medicine. Pogledajte kako je izgledala tokom intervju koji je dala za kanal ET.\nJane Fonda je prešla put od seks bombe “Barbarele”, preko antiratnog, levičarskog i feminističkog aktiviste krajem 60-ih i tokom 70-ih godina, do kreatora visokotiražne video kasete sa vežbama aerobika.\nOsvojila je dva “Oskara”, a Filmsko društva Linkolnovog centra u Njujorku dodeljujući joj nagradu za životno delo 2001. godine, okarakterisalo ju je kao “jednu od najsjajnijih i najstrastvenijih filmskih glumica”. “Zlatnu palmu” Kanskog festivala za životno delo dobila je 2007. godine.\nNo bez obzira na talenat, šarm i vitalnost kojom pršti iako uskoro ulazi u devetu deceniju života, Jane Fonda često je i bila misterija dobrog izgleda. Svi su znali da ona svakodnevno vežba i kraljica je aerobika no da li je zaista samo uz pomoć sporta mogla to postići? Sudeći po njenoj snimci sa nedavno održane dodele nagrada Emmy, Jane je nesumnjivo uradila neke od estetskih korekcija. Svojom pojavom zasenila je, složićete se i nekoliko decenija mlađe koleginice.\nGlumica ne voli javno govoriti o intervencijama kojima se podvrgla. Ipak tokom jednog intervjua , dala je naslutiti da joj estetska hirurgija nije strana i nakon toga odbila da dalje priča na tu temu.\nUkoliko uporedimo njene stare fotografije i snimke videćemo da je intervencija urađena na gornjim kapcima a s obzirom na njene godine i zategnutost kože , mogli bi da zaključimo kako je za to zaslužan facelifting.\nPretpostavlja se i da su za bolji krajnji rezultat korišteni fileri kako bi se konturisalo lice. Takođe i njeni zubi su potpuno redizajnirani u odnosu na pre. Pogledajte video na vrhu teksta i prosudite sami.


SAD prodaju zgradu ambasade\nSAD prodaju zgradu ambasade\nSjedinjene Američke Države prodaju bivšu zgradu svoje ambasade u centru Beograda u Ulici kneza Miloša po početnoj ceni od 11 miliona evra, navodi “Politika“.\n„Politika“ piše da bi za nekadašnju zgradu ambasade iz koje se iseljenje očekuje do kraja septembra, mogla biti prihvaćena i niža cena. Najviše interesovanja za taj kompleks zgrada koji izlazi na tri ulice, do sada su pokazale su medjunarodne hotelske grupacije.\nMedjutim, još se nisu izjasnili takozvani investicioni investitori – penzioni fondovi, banke i osiguravajuća društva iz Kine, Ujedinjenih Arapskih Emirata i Azerbejdžana, s kojim se takodje kontaktiralo, prenosi list.\nGlavnu zgradu kompleksa od 17.600 kvadratnih metara koji prodaje Stejt dipartment, 1930-ih godina je podigao Đorđe Nestorović, ban Moravske banovine.\nNova zgrada od 14.000 kvadratnih metara, u koju se Ambasada SAD uselila 1. jula, izgradjena za dve ipo godine i za 117 miliona dolara, nalazi se na Dedinju, na mestu ruševine zgrade Kancelarije predsednika SFRJ i vrhovnog komandanta Oruzanih snaga (Maršalat), uništene NATO bombardovanjem 1999. godine, tokom rata za Kosovo.


Jeftini letovi iz Podgorice za Memingen - Avio karte Podgorica Memingen - eSky.rs\nAvio karte iz Podgorice za Memingen\nPretražite letove iz Podgorice za Memingen\nProverite najbolje prilike za letove iz Podgorice za Memingen\n✔ Postoje li posebne ponude za letove iz Podgorice za Memingen na eSky.rs?\n✔ Mogu li se pobrinuti za osiguranje prilikom rezervacije leta iz Podgorice za Memingen?\n✔ Ako rezervišem let iz Podgorice za Memingen, mogu li da rezervišem ujedno i smeštaj?\n✔ Koje avio-kompanije nude letove iz Podgorice za Memingen?\nBudite sigurni, da na eSky.rs ponuda letova iz Podgorice za Memingen uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Crne Gore Jeftini letovi iz Crne Gore Jeftini letovi za Tivat Jeftini letovi iz Tivta Jeftini letovi za Tax Biex Jeftini letovi iz Tax Biex\nJeftini letovi do Sirije Jeftini letovi iz Sirije Jeftini letovi do Albany Southwest Georgia Jeftini letovi od Albany Southwest Georgia


Pokret slobodnih gradjana Leskovac o napadu na Sergeja Trifunovića - JUGPRESS\nDanas oko 14 časova u centru Beograda napadnut je lider Pokreta slobodnih građana Sergeja Trifunovića dok je prikupljao potpise za izlazak na predstojeće parlamentarne izbore, saopštio je ovaj Pokret..\n“Pokret slobodnih građana Leskovac oštro osudjuje ovakvo ponašanje, kao i svaki vid korišćenja nasilja.\nUjedno se i pitamo da li ćemo ikada naučiti da je jedno od temeljnih ljudskih prava demokratskog uređenja sloboda govora, odnosno izražavanja mišljenja?\nNasilje prema neistomišljeniku ili protivniku nije odgovor, niti rešenje… i najvažnije od svega, nasilje nije moć.\nOvaj nemili dogadjaj samo je pokazatelj da je Srbija duboko podeljeno društvo. Ipak, mi ćemo nastaviti dalje našu borbu, s još većom željom da stvorimo svest o tome kako treba da izgleda slobodan narod.\nZbog toga vas ovom prilikom pozivamo da nam pružite podršku u vidu potpisa i omogućite\nizlazak na predstojeće lokalne izbore. Čekamo vas od ponedeljka do petka, između 11 i 19 časova u našim prostorijama, koje se nalaze sa zadnje strane Elu centra, prekoputa Garetove palate, do PWW-a”, navodi se u saopštenju..


pink.rs | ÐURIĆ: Još jedno u nizu osporavanja prava srpskog naroda\nÐURIĆ: Još jedno u nizu osporavanja prava srpskog naroda\nDirektor Kancelarije za Kosovo i Metohiju Marko Ðurić danas je, povodom protivljenja pojedinih opozicionih albanskih političara iz Prištine da se u pokrajini održe izbori za predsednika Srbije, upozorio da je reč o još jednom u nizu napada na prava srpskog naroda.\n- Vodeći albanski političari na KiM i u regionu na sto su kao zvaničnu stavili ekspanzionističku i šovinističku velikoalbansku platformu. Jedna od njenih odlika je i nastojanje da se našem narodu na KiM suze ili ukinu elementarna politička, ekonomska i druga prava - naveo je Ðurić u izjavi objavljenoj na njegovoj Fejsbuk stranici.\nU najavama albanske opozicije u Prištini da će ometati izborni proces na KiM Ðurić vidi jasnu nit zajedničkog delovanja sa strankama i kandidatima u drugim delovima Srbije koji otvoreno priželjkuju i propagiraju ukrajinski i makedonski scenario u našoj zemlji.\n- Srbija će istrajati u borbi za zaštitu interesa svojih sugrađana i sunarodnika na nasem jugu - poručio je Ðurić.\nPrema njegovim rečima, najbolji odgovor na sve ove pokušaje je demokratsko okupljanje oko politike očuvanja stabilnosti, jačanja institucija, oporavka ekonomije, jačanje saradnje sa svima uz čvrstu politiku zaštite nacionalnih interesa - politike Aleksandra Vučića.\n#Direktor kancelarije za Kosovo i Metohiju\nMARKO ĐURIĆ PRED IZBORE NA KOSOVU: Samo Srpska lista čuva vezu srpskog naroda i države na KiM\nĐurić: Komentari albanskih političara kao plemenski pokliči\nĐURIĆ ZA PINK: Priština obrisala patos Briselskim sporazumom - Srpski narod na KiM je danas glasnije nego ikada ustao da štiti svoja osnovna ljudska p\nĐurić za Pink: Odluka Prištine da se glasovi iz centralne Srbije isključe iz konačnih rezultata izbora na Kosovu - skandalozan


Socijalne karte – sistem koji rešava problem siromaštva? – Portal za sve nacije i sve generacije\nHome / Vijesti / Regija / Socijalne karte – sistem koji rešava problem siromaštva?\nSocijalne karte – sistem koji rešava problem siromaštva?\nadmin 30 Oktobra, 2017\tRegija, Vijesti Leave a comment 64 Views\nDa će socijalne karte zaživeti u Srbiji, pre tri godine najavio je tadašnji ministar za rad Aleksandar Vulin. Do sada se od najava nije mnogo odmaklo. Novo obećanje nedavno je stiglo i od resornog ministra Zorana Đorđevića. On je naveo da se radi na pripremi socijalnih karata i da se prvi rezultati očekuju 2019. godine.\n“Cilj je da podela socijalne pomoći bude pravednija i da ne bude potrebe za stajanjem na šalterima. Takođe je cilj da na jednom mestu imamo podatke kakav je materijalni položaj građana i kome država treba da da pomoć,” rekao je Zoran Đorđević.\nUz pomoć socijalnih karata trebalo bi da prestane praktično jednako subvencionisanje svih građana. Tako bi oni koji zarađuju više počeli da plaćaju punu cenu pojedinih usluga, dok bi siromašniji dobijali popust.\nProfesor na FPN Zoran Stojiljković za N1 kaže da se uvođenjem socijalnih karata ništa neće promeniti.\n“Ja nisam sretan socijalnim kartama, mislim da je to iznuđeno zlo, to je ustvari nešto što bih ja nazvao upravljanjem bedom, sa manje neravnoteža i grešaka nego do sada, ali to ne rešava problem siromaštva u Srbiji”, rekao je Stojiljković.\nS druge strane, pojedini stučnjaci navode da socijalne karte, pomažu protiv stigmatizacije, jer postoje oni koje je sramota da traže pomoć. Dodaju da bi ovaj sistem olakšao mnogima koji smatraju da su kvalifikovani za socijalnu pomoć, jer po dokumenta ne bi morali da idu od institucije do institucije.\n“Dovoljno je da samo sa svojom ličnom kartom odete u centar za socijalni rad koji bi onda trebalo da bude povezan sa svim raznim bazama, sa raznim institucijama, sa poreskom upravom sa nacionalnom službom za zapošljavanje sa policijom gde recimo registar vozila da se vidi da li vi uopšte imate neko vozilo, jeste li vi zaista socijalni slučaj ili ne”, kaže Jelena Žarković, direktorka fondacije za razvoj ekonomskuh nauka.\nA prvi na listi za upoznavanje sa sistemom nedavno su se našli penzioneri, pa bi oni koji imaju najniža primanja, prema rečima resonog ministra lakše bili prepoznati za socijalnu pomoć.\n“Nešto nemamo poverenja u to, moram da priznam zato što već dugo to slušamo i što je sad to opet mislimo čisto jedna populistička priča, zato što će sad vrlo brzo izbori i opet će najsiromašniji, ako se to uopšte može tako zvati biti favorizovani”, rekla je Snežana Šantić, iz udruženja penzionera Opštine Stari grad.\nProcenjuje se da je u Srbiji oko četvrtina stanovništva u riziku od siromaštva, dok oko 600.000 građana prima socijalnu pomoć.\nPrevious U SERIJI KOJU GLEDA CELA SRBIJA KOZACI DILUJU OPIJUM: Evo kako je droga stigla u Srbiju, Turci doneli opijum, a Rusi kokain, ubrzo se pojavila i marihuana\nNext NASA otkrila novo nebesko telo u Sunčevom sistemu\nUPOZORENJE EKSPERATA: Žurba oko rešavanja Kosova šteti Srbiji, treba odugovlačiti\n(VIDEO) Protest Srba ispred Euleksa! Nećemo da plaćamo harač: Albanci na Ibru slave albanski Dan zastave!\nVIC DANA: Čovjek srednjih godina u Yugi\nOTKRIĆA: Ko je zaista naručio i organizovao ubistvo Zorana Đinđića\nODLAZI ČEPURIN: Putin imenovao novog ambasadora Rusije u Srbiji!


Čak 30000 Nišlija živi bez struje, a pokrenuto rešavanje problema njih 4500\nIzvor: JUGpress.com, 18.Jun.2021, 11:41\nGrad Niš je pokrenuo rešavanje problema oko 4.500 građana koji su ostali bez električne energije. Razgovori sa ministarkom energetike Zoranom Mihajlović i nadležnima iz Elektroprivrede Srbije su obavljeni, a sada je u toku evidencija i prijava građana. Prijave su organizovane u svim gradskim opštinama, kao i putem mejla i telefona u Gradskoj kući. U Nišu oko 30.000 ljudi trenutno živi bez električne energije.\n“Mnogo je ljudi koji imaju problema sa strujom. Naš energetski menadžer sve to sakuplja, u toku je izrada spiskova koje ćemo proslediti Centru za socijalni rad da vidimo ko od tih ljudi ima pravo na status zaštićenog...


Transparentnost: Subvencije deljene bez kontrole | Istinomer vesti\nTransparentnost Srbija / Foto: FoNet/Medija centar\nTransparentnost: Subvencije deljene bez kontrole\nVlada je od 2015. godine za subvencije stranim investitorima dala 860 miliona evra, što je samo novac koji je registrovala Komisija za kontrolu državne pomoći, a ta sredstva su data uz nedovoljnu kontrolu javnosti, rekao je predsednik “Transparentnosti Srbija” Vladimir Goati.\nKako je rečeno na predstavljanju izveštaja “Subvencije investitorima – svrsishodna državna pomoć ili politička promocija”, postoje slučajevi gde je zakon prekršen, a pomoć data van odluke Komisije za kontrolu državne pomoći. Neke odluke Komisije su sporne, ili su izostale, a iznosi nekih subvencija su prevazišli utvrđeni limit, ukazao je Goati. On je istakao da se, po svoj prilici, ne može isključiti mogućnost da je u nekim slučajevima jedan deo te ogromne sume koju su dali građani Srbije trošen “po arbitražnim kriterijumima – teritorijalnim, ličnim, partijskim”, jer su subvencije uslovljavane investicijama u neko područje. Predstavnik “Transparentnosti” Zlatko Minić kazao je da postoji mnogo slučajeva dodeljivanja enormnih iznosa državne pomoći, posebno između 2010. i 2013. godine koji nisu prijavljeni. On je ocenio da je sistem subvencija u mnogim segmentima unapređen u odnosu na 2015. godinu, ali da je problematičan način na koji Komisija utvrđuje iznos subvencije. Prema njegovim rečima najveći problem je nastao u februaru, kada je doneta uredba Vlade koja daje pravo da se podzakonskim aktima izbegne da pojedine slučajeve razmatra ta komisija, čak i one za koje je postojao konkurs.\nProgramski direktor TS Nemanja Nenadić istakao je da se sistem subvencija može politički zloupotrebiti, a kao drastične primere kršenja zakona naveo je slučaj kada je Ministarstvo privrede u novembru potpisalo ugovor sa kineskom kompanijom “Meita” i pozvalo se na rešenje Komisije za kontrolu državne pomoći “iz budućnosti”, bez datuma, a ono je izdato tri meseca kasnije.\nTužioci podneli tužbu protiv Trampa zbog kršenja ustavaEP: Otvoriti nova poglavlja, ali i rešiti “Savamalu”


► VOA: Varnice na trećoj predsedničkoj debati demokrata\nDeset vodećih demokratskih kandidata suočilo se u žustroj debati u četvrtak uveče, razmenjujući političke udarce oko nekoliko pitanja, ali takođe napadajući čoveka kojeg žele da izbace iz Bele kuće na izborima 2020 - republikanskog predsednika Donalda Trampa, prenosi Glas Amerike.\nDodala je da jedini razlog što protiv Trampa nije podignuta optužnica za ometanje istrage o vezama njegovog izbornog štaba sa Rusijom 2016. jeste što, prema politici Sekretarijata za pravosuđe, "protiv predsednika koji je na položaju ne može da se podigne optužnica za krivično delo".\nBivši kongresmen iz Teksasa ;Beto O’Rurk izjavio je da je napadača koji je ubio 22 ljudi početkom avgusta u njegovom rodnom gradu El Pasu u Teksasu, a meta su mu bili Meksikanci, "inspirisao na ubistvo naš predsednik", zbog svoje kampanje protiv migranata koji pokušavaju da uđu u Ameriku preko južne granice sa Meksikom.\nTroje kandidata koji se najbolje kotiraju u anketama - bivši potpredsednik Džo Bajden i senatori Elizabet Voren i ;Berni Sanders - takođe su kritikovali Trampa.\nBajden, bivši potpredsednik koji je služio dva mandata u administraciji predsednika Baraka Obame, izjavio je da odbija da odlaže napore da se izleče rak i Alćajmerova bolest i poboljša obrazovanje u Americi. "Postoji ogromna prilika za to kada se rešimo Donalda Trampa", rekao je.\nBajden podržava postepenije promene da bi se unapredile političke mere u zdravstvu usvojene za vreme predsednika Obame. Plan zdravstvene zaštite, popularno nazvan Obamaker, obezbedio je osiguranje desetinama miliona ljudi, kako bi im se pomoglo da plaćanju troškova lečenja, ali njime nisu bili obuhvaćeni svi građani.\nNekoliko kandidata je napalo Bajdena zbog načina na koji je u prošlosti pristupao pitanjima rase i reforme krivičnog pravosuđa kao i zdravstvene zaštite. Međutim, kandidati su pokušali da naglase i oblasti u kojima se slažu. Bajden je hvalio bivšeg kongresmena Beta O'Rurka zbog rada posle masovne pucnjave u njegovom rodnom gradu El Pasu, što je izazvalo duge ovacije publike.\nAmerički predsednik Donald Tramp izjavio je da Iran želi sastanak sa SAD."Mogu da vam kažem da Iran želi da se sastane sa nama", rekao je Tramp kasno sinoć novinarima pred put u Baltimor.\nTramp nije isključio moguće ublažavanje sankcija Teheranu kako bi se otvorio put za susret sa iranskim predsednikom Hasanom Rohanijem.\nAmerički predsednik je i nedavno rekao da je taj susret moguć, ali je iranski predsednik uslovio sastanak ukidanjem sankcija koje su SAD uvele Iranu.\nTenzije između SAD i Irana su povećane 2018. godine kada su se SAD povukle iz međunarodnog sporazuma o iranskom nuklearnom programu i ponovo uvele sankcije Teheranu.\nAmerički stručnjak za infektivne bolesti i član radne grupe za borbu protiv koronavirusa Entoni Fauči izjavio je da aktuelna situacija sa kovidom-19 u SAD "ozbiljna" i da se nešto...


Lejkersi poveli s 2-0 protiv Jute, Orlando ubedljiv\nU nastavku NBA plej-ofa sinoć su odigrane dve utakmice. Orlando je seriju protiv Atlante otvorio veoma ubedljivo - pobedivši Hokse sa 33 poena razlike, dok su Lejkersi poveli sa 2-0 u seriji protiv Jute.\nOrlando je pobedio Atlantu - 114:71, što je drugi najubedljiviji trijumf magičnih u istoriji, kada je reč o plej-of utakmicama, a domaći su u jednom trenutku imali i 46 poena viška. Odluka je pala tokom druge i treće četvrtine, kada je orlando ostavio Hokse na 10 i 11 poena. Dvajt Hauard je bio najbolji na parketu sa 21 poenom, 12 skokova i 5 blokada, Vins Karter je završio sa 20, a Džamir Nelzon sa 19 poena. Druga utakmica serije igra se sutra uveče, takođe na Floridi.\nLejkersi su nastavili seriju pobeda nad Jutom u Stejpls Centru, gde nisu izgubili od "džezera" još od januara 2006. Sinoć je bilo 111:103, a kao i u prvom meču, Juta je do samog kraja bila blizu, ali praktično bez šansi da napravi preokret. Kobi Brajant je bio najbolji strelac sa 30 poena, uz 8 asistencija, ali je presudna bila igra u reketu, gde su dominirali Pau Gasol Endrju Bajnam i Lamar Odom. Gasol je uz 22 poena, imao 15 skokova i 2 blokade, Bajnam 17 koševa, 14 uhvaćenih lopti i 4 blokade, a Odom 11 poena, 15 skokova i 3 blokade. kada se doda da je i Brajant blokirao tri protivnička šuta, jasno je da su gosti u potpunosti bili izbačeni iz reketa. Kod poraženih Pol Milsep je bio najefikasniji sa 26 poena, dok su Karlos Buzer i Si Džej Majls završili sa po 20. Treća utakmica je u subotu u Solt Lejk Sitiju.


Savet bezbednosti UN odbacio rezoluciju SAD o produžetku embarga Iranu | Restart Magazin\n15/08/2020 15/08/2020 Urednik\tBliski istok, Iran, SAD, Savet bezbednosti, UN\nSavet bezbednosti UN odbacio je juče američku rezoluciju o produžavanju embarga na prodaju oružja Iranu koji ističe u oktobru, izjavio je šef američke diplomatije Majkl Pompeo, ocenjujući da to predstavlja “neoprostiv” neuspeh.\n“SAD neće nikada napustiti svoje prijatelje u regionu koji očekuju više od Saveta bezbednosti UN. Nastavićemo da delujemo tako da teokratski teroristički režim (Irana) ne bude u mogućnosti da kupuje i prodaje oružje koji predstavlja pretnju Evropi, Bliskom istoku i šire”, rekao je Pompeo.\nPrema njegovim rečima, Savet bezbednosti UN u kojem se nalaze velike svetske sile (SAD, Kina, Rusija, Velika Britanija i Francuska) “nije uspela da ispuni svoju suštinsku misiju, a to je održavanje međunarodnog mira i bezbednosti”.\nPompeo je rekao da je ta svetska institucija odbacila “razumnu rezoluciju o produžavanju embarga Iranu koji važi 13 godine” i time je otvorila put toj državi “koja podržava terorizam” da kupuje i prodaje konvencionalno oružje bez ograničenja UN.\n← Vulkan Etna ponovo aktivan, izbacuje pepeo\nNemačka ekonomija će se dugo oporavljati od krize →\nKakva je dalja sudbina „Severnog toka 2”


SPC i određene stranke sprovode velikosrpsku ideologiju – ASinfo Portal\nSPC i određene stranke sprovode velikosrpsku ideologiju\nBEOGRAD – Predsjednik Crne Gore Milo Ðukanović izjavio je večeras da ideologiju velikosrpskog nacionalizma u Crnoj Gori danas realizuju dva, kako je rekao, “brutalna igrača” – Srpska pravoslavna crkva (SPC) i određene crnogorske političke partije, u prvom redu, Demokratski front (DF) i Demokratska Crna Gora.\nKako prenosi SdM, on je u intervjuu za RTV Crna Gora rekao da se, u borbi za glasove, Demokratska Crna Gora pridružila DF-u, koji tako djeluje u kontinuitetu, i odrekla svog građenog imidža proevropske partije i pokazala da je zapravo jedna nacionalisticka klerikalna politička struktura.\n“Ona se, zapravo, pojavljuje samo u ulozi, rekao bih, izvodača političkih radova od strane nalogodavaca ideologa velikosrpskog nacionalizma generalno, pa dakle i u Crnoj Gori”, rekao je Ðukanović.\n“Ja sam to tada u Parlamentu kvalifikovao da lideri prosrpskih politickih partija u Crnoj Gori, kad god gube neku monopolsku poziciju, to pokušavaju predstaviti kao ugrožavanje svojih nacionalnih prava”, rekao je crnogorski predsjednik, navodeći da je ponovo riječ o pokušaju ucjene kako bi se uslovio evropski put Crne Gore.\nPrema njegovim riječima, sada se prijeti Crnoj Gori da će iduće godine imati neke izbore na kojima opozicija neće učestvovati, kako u pripremi zakonodavstva, tako i u samom izbornom procesu, i da se na taj način ugrozi legitimitet izbornih rezultata i dovede u pitanje demokratski rejting Crne Gore na evropskoj demokratskoj sceni.\n“Nema ništa od toga, mi idemo dalje. Razumijemo da u Crnoj Gori i dalje postoje ljudi koji su protivnici crnogorske države i protivnici evropske perspektive Crne Gore. Pokušavamo da se s njima nosimo na najcivilizovaniji mogući način. Dakle, i političkom borbom i u skladu sa onim što je pravni sistem Crne Gore… Nema razloga za pesimizam. U svim prethodnim navratima smo se oduprli takvim opasnim naumima, i naravno da ćemo se oduprijeti i ovoga puta”, rekao je Ðukanović.\nOn je i povodom spora oko Zakona o slobodi vjeroispovesti da je to još jedna u nizu, ali, kako je rekao, i posljednji pokušaj ucjene nezavisne i evropske Crne Gore od strane velikosrpskog nacionalizma.\nPredsjednik Crne Gore istakao je da je neistina je da se ovim zakonom pokušava oteti imovina Srpske pravoslavne crkve, i da je to “najbrutalnija laž”.\n“Ovdje nema prostora za kompromise. Ovdje je urađeno sve veoma školski i ispoštovana procedura do kraja”, rekao je Ðukanović.\nOn je još rekao da je svetogrđe iznošenje moštiju Svetog Vsilija Ostropkog na skup sutra u Nikšiću, da je to “ruganje sa svetinjom” i u suprotnosti je sa zakonima države Crne Gore.\nTAGOVICrna GoraideologijuMilo ĐukanovićnajnovijeodređeneSPCsprovodestrankevelikosrpsku\nМАНДИЋ: Браћо не идите тим путем, јер ћемо ући у оно о чему пише Горски вијенац


Ranija najava da će u BiH od 1. januara sljedeće godine biti moguće uvesti samo ona vozila koja ispunjavaju standard Euro 4, ipak neće zaživjeti u zadatom roku, ali hoće nekoliko mjeseci kasnije\nDakle, u BiH će se, po svemu sudeći do proljeća, moći iz inostranstva dovesti i ovdje registrovati četvorotočkaš stariji od 10 godina, koji ima Euro 3 standard, pišu Nezavisne novine.\n“Ta odluka je još u postupku konsultacija, očekujemo primjedbe nadležnih organa, da i oni stanu iza nje, da ne bude da je riječ o proizvoljnoj volji Ministarstva transporta i komunikacija BiH”, rekao je Zoran Andrić, pomoćnik ministra transporta i komunikacija BiH, koji ističe da to znači da odluka neće zaživjeti 1. januara 2015. godine, kako je to ranije najavljeno, već mjesec, dva kasnije.\n“Sigurno će takva praksa zaživjeti, najvjerovatnije u martu ili u aprilu, da se ljudi mogu pripremiti, kako ne bi bilo primjedaba u smislu da nisu znali za to”, poručio je Andrić.\nŠeval Kovačević, inženjer saobraćaja i ovlašteni sudski vještak za saobraćaj BiH, smatra da je opravdana realizacija zamisli da u BiH bude dozvoljen uvoz isključivo onih vozila koja ispunjavaju Euro 4 standarde.\n“Vozila sa Euro 4 standardom stara su oko 10 godina, što znači da neće biti oštećenih. Druga stvar, kroz taj standard mi bismo djelimično uticali na to da ‘otpad’ ne dolazi na naše tržište”, kazao je Kovačević.\nKako je dodao, potrošači takođe neće biti oštećeni, jer i oni, koji nemaju novca da pazare skuplji automobil, imaju izbora.\n“Masa je starijih vozila, na stotine hiljada, koji su već uvezeni kod nas i sada koštaju nekoliko hiljada maraka, tako da će oni, koji nemaju novca, moći da ih kupe”, uvjerava Kovačević.\nMeđutim, u preduzećima koja se bave uvozom i prodajom “polovnjaka” smatraju da odluka, prema kojoj će za vozila biti obavezan standard Euro 4, sasvim nepotrebna.\n“Mislim da će se stanje poremetiti na tržištu, pošto ljudi nemaju para. I ovako su ‘otanjili’ uvoz i prodaja polovnih vozila, a kada to bude uvedeno, posljedice će biti još veće. Kriza je sveprisutna i vozilo je danas dosta teško prodati, a kupci kupuju uglavnom najjeftinija, ona od četiri, pet hiljada KM”, kazali su nam u jednom od preduzeća koja uvoze polovne četvorotočkaše.\nPodsjećanja radi, u BiH je godinama važilo pravilo da ne mogu biti uvezena vozila starija od sedam godina i pod pritiskom EU ta odluka je promijenjena i od 1. januara 2011. godine bilo je moguće uvesti samo vozilo koje ispunjava Euro 3 standard.\nU BiH je prošle godine uvezeno 58.407 putničkih automobila. Ove godine ta brojka mogla bi biti i “prebačena”, o čemu svjedoči i podatak da je u BiH za deset mjeseci uvezeno ukupno 53.567 četvorotočkaša.\n← SDA i DF u TK idu s Lijanovićima i BPS-om\nRadnici Aide dali rok Skupštini TK-a do 18.decembra →\nTehnološki višak u školama biće raspoređen do kraja sedmice


ODBOJKA: Reprezentacija Irana otkazala, naredne sedmice Crna Gora igra protiv Grčke - Montenegro magazin\nIako je bilo predviđeno da reprezentacija Irana, čiji je selektor naš proslavljeni trener Igor Kolaković, krajem avgusta i početkom septembra boravi na pripremama u Crnoj Gori i odigra kontrolne mečeve sa našom selekcijom, koja se priprema za Evropsko prvenstvo, iz Iranske odbojkaške federacije danas smo obaviješteni da je to ,,nemoguće u ovom trenutku”, saopšteno je iz Odbojkaškog saveza Crne Gore.\n– Izvinjavam se za nezgodnu situaciju u vezi prijateljskih utakmica koje je seniorska odbojkaška reprezentacija Irana trebalo da odigra u Crnoj Gori, ali trenutno to nije moguće. Nacionalni tim Irana ne može da stigne i zbog mnogo različitih razloga dužni smo vam izvinjenje zbog otkazivanja. Nadam se da ćete nam oprostiti zbog planova koje ste napravili i što nećete moći da ih realizujete. Hvala vam puno na razumijevanju i strpljenju – kaže se u pismu koje je Odbojkaškom savezu Crne Gore poslao generalni sekretar Iranske odbojkaške federacije Ali Fatahi, uz napomenu da je ,,iskreno srećan što je selektor Irana Igor Kolaković i što to može doprinijeti odbojkaškoj saradnji dvije zemlje u svakom pogledu”.\nOtkazivanje utakmica sa velesilom kao što je Iran, osmom selekcijom na svjetskoj rang-listi, došlo je u trenutku kada je praktično nemoguće pronaći novog sparing partnera za našu reprezentaciju uoči odlaska na Evropsko prvenstvo.\nIpak, u našem taboru nadaju se da će biti dovoljni kontrolni mečevi sa selekcijom Grčke, koji se igraju 26. i 27. avgusta od 17 sati u ,,Verde Complex”-u. Prva utakmica je zatvorenog tipa, dok je druga otvorena za javnost.\nEvropsko prvenstvo za odbojkaše biće održano od 12. do 29. septembra, a prvi put igraće se u četiri zemlje – Francuskoj, Belgiji, Sloveniji i Holandiji. Crna Gora je u grupi D, čiji učesnici igraju u Roterdamu i Amsterdamu (Holandija), a sa nama u grupi su Poljska, Holandija, Ukrajina, Češka i Estonija. Prolaz u drugu fazu takmičenja obezbijediće po četiri selekcije iz svake grupe, navodi se u saopštenju OSCG.


Ambasade i OHR upozoravaju Banjaluku: Mediji, opozicija i protesti nisu bezbednosne pretnje po RS | N1 Srbija\nUpozorenje Banjaluci: Mediji, opozicija i protesti nisu bezbednosne pretnje\n11.04.2019. |23.36 |\nAmbasade SAD, Nemačke i Velike Britanije, kao i Kancelarija Visokog predstavnika u BiH izdale su zajedničku izjavu u kojoj su upozorili vlasti Republike Srpske da se delovanje opozicije, organizacije građanskog društva, mediji i mirni protesti, poput onih koje je organizovao pokret "Pravda za Davida", ne bi trebalo smatrati bezbednosnom pretnjom.\n"Izmene zakona, kojima se ovlašćuju institucije vlasti da cenzurišu pojedince, grupe ili medije ili kriminalizuju slobodno obavljanje zvanične funkcije, samo podrivaju demokratiju", navodi se u zajedničkom saopštenju.\nOvakva reakcija usledila je nakon najava da će se u parlamentu RS naći izmene i dopune Zakona o javnom redu i miru i Zakona o javnom okupljanju, kojima je, između ostalog, zabranjeno fotografisanje i snimanje policajaca prilikom obavljanja dužnosti, kao i zabrana učešća na javnim skupovima svima onima koji su kažnjeni prekršajnim prijavama u naredne dve godine od dana podnošenja prekršajne prijave.\nU zajedničkoj izjavi se politički lideri u Bosni i Hercegovini pozivaju da treba da provedu reforme koje zemlju približavaju demokratskim normama i evropskim standardima. "Umesto toga, ambasade SAD, Nemačke i Velike Britanije, kao i OHR, nedavne incijative i retoriku u Republici Srpskoj vide kao udaljavanje od tih standarda, uprkos vladinoj javno proklamovanoj privrženosti procesu evropskih integracija", ističe se u izjavi.\nDodaje se da su sloboda izražavanja, mirno okupljanje i sloboda medija osnovni elementi zdrave, funkcionalne demokratije, te da su ključni su za odgovornost koju treba da snose vlasti i lideri.\n"Opozicioni glasovi, organizacije građanskog društva, medije i mirne proteste poput onih koje je organizovao pokret Pravda za Davida ne bi trebalo smatrati bezbednosnom pretnjom", ističe se u izjavi.\nSnažno su podržali i izjavu Delegacije EU u BiH koja je izrazila zabrinutost zbog nacrta amandmana na Zakon o javnom redu i miru Republike Srpske. "MUP RS dostavio je nacrt Zakona o javnom okupljanju ekspertima međunarodne zajednice kako bi dobio njihovu stručnu ocenu. Isto bi trebalo uraditi i sa predloženim amandmanima na Zakon o javnom redu i miru", navodi se u izjavu.\nU zajedničkoj izjavi tri ambasade i OHR-a upozoreno je da "bez izmena, koje bi ih uskladile s međunarodnim standardima i najboljim primerima iz prakse, oba zakona mogu se iskoristiti za neprimereno ograničavanje osnovnih sloboda".\n"Nacrti ovih zakona nepotrebno ograničavaju javna okupljanja i mogućnost medija da izveštavaju o važnim događajima. Predviđaju i izuzetno visoke kazne u slučaju nepoštovanja istih", ističe se u zajedničkoj izjavi. U izjavi se pozivaju svi nivoe vlasti u BiH da podrže i poštuju obaveze koje su preuzeli potpisivanjem međunarodnih konvencija o ljudskim pravima EU i UN.\nRepublika Srpska OHR ambasade\nE pa ne druže se ovi iz RS džaba s Vučićem,.


Podignute optužnice protiv 14 osoba za ratne zločine nad Srbima - Sputnjik Srbija\n13:24 28.12.2017 Preuzmite kraći link\nOptužnica je podignuta za ratne zločine na području Konjica, koji obuhvataju ubistva više desetina civila srpske nacionalnosti, mučenja, zlostavljanja, pljačkanja i progon gotovo celokupnog civilnog stanovništva srpske nacionalnosti, navode „Nezavisne novine“.\nOptuženi se terete da su za vreme oružanog sukoba u BiH, u okviru širokog i sistematičnog napada na civilno stanovništvo srpske nacionalnosti na području Konjica i okoline, u svojstvu komandanata i pripadnika struktura tzv. Armije RBiH, TO, HVO, MUP i paravojnih formacija, učestvovali u tom napadu i postupali protivno odredbama međunarodnog humanitarnog prava i ženevskih konvencija o zaštiti civilnih osoba za vreme rata.\nOni se terete da su odgovorni za napade i ubistva više desetina civila srpske nacionalnosti, oba pola, među kojima je bilo dece i starijih osoba, te mučenja, zlostavljanja, nečovečna postupanja, protivpravno zatvaranje većeg broja žrtava srpske nacionalnosti iz Konjica i okolnih sela Bradina, Cerici, Zukici, Brdani, Džepi, Zagorice, Hum, Blace, Nevizdraci, Donje Selo, Vrdolje, Živanja, Sitnik, Bjelovcina, Zabrdani, Bijela…\nTužilaštvo će navode optužnice dokazivati pozivanjem 167 svedoka, tri stručna veštaka i prilaganjem oko 780 materijalnih dokaza.\nMnogi civili su nezakonito zatočeni i odvedeni u logore i objekte za zatočenje na području Konjica, gde su mučenje i zlostavljanje žrtava nastavljeni, a počinjeni zločini tokom 1992. i 1993. godine prouzrokovali su progon gotovo celokupne populacije srpske nacionalnosti sa navedenog područja, od čega se tek mali broj vratio u mesta predratnog boravišta.\noptužnice, hapšenje, ratni zločini, Bosna i Hercegovina


Arda Turan - Zainteresovan i engleski velikan! - Sportske.net\nArda Turan - Zainteresovan i engleski velikan!\nFudbaler Atletiko Madrida nalazi se na listi želja Siniše Mihajlovića, ali nije on jedini koji ga želi u svom timu.\nKo je skuplji, Ramos ili Pogba?Turan: "Najbolji na svetu je Ronaldo, Mesi je sa druge planete!"Napoli odredio cenu za Iguaina, i to kakvu!Junajted poslao ponudu, Real traži više!Džoni Heitinga po drugi put međ' Kopljanicima\nPostoji velika mogućnost da će Arda Turan na kraju ove sezone napustiti Atletiko Madrid, a Dijego Simeone je spreman da se odrekne njegovih usluga u zamenu za veliku sumu novca.\nMilan na čelu sa Sinišom Mihajlovićem je najuporniji u nameri da ga dovede, ali nije on jedini u ovom trenutku koji je zainteresovan.\nInteresovanje pokazuje i Van Gal, sudeći prema pisanjima engleskih medija.\nMančester junajted se povezuje sa mnogim igračima ovog leta, a novi na spisku je upravo ovaj turski fudbaler. Menadžer ovog 28-ogodišnjaka je istakao više puta da Turan želi da promeni sredinu i da se preseli u Premijer ligu.\n"Arda želi da napusti klub, želja mu je da igra u Premijer ligi.", jedna je od skorijih izjava pomenutog menadžera.\nTuran ima još dve godine ugovora sa Atletikom, a Mančester junajted je spreman da plati 39 miliona evra.\nPored pomenutih Mančestera i Milana, u igri za turskog ofanzivnog vezistu su PSŽ i Čelsi.


Protest za vreme Vučićeve posete – stigla podrška opozicionih stranaka – Gerila\nGerila > Društvo > Protest za vreme Vučićeve posete – stigla podrška opozicionih stranaka\nobjavljeno na Apr. 21, 2018 u 10:41 am\nViše opozicionih stranaka i pokreta podržalo je protest koji će Inicijativa “Ne damo niški aerodrom” organizovati u tom gradu 25. aprila, tokom posete predsednika Srbije Aleksandra Vučića Nišu.\nKako je saopštila Demokratska stranka (DS), opozicija je podržala građane Niša u “pravednoj borbi da se sačuva imovina grada i ne dozvoli da republika preuzme svojinska i upravljačka prava, sertifikate i sve ugovore niškog aerodroma ‘Konstantin Veliki’ u koji su Nišlije ulagale tokom više decenija”.\nOpozicione stranke su navele da se “ponižavajućem udvorništvu lokalne vlasti pridružio i predsednik svih građana Srbije Aleksandar Vučić svojom izjavom na RTS-u o ‘tupavim protestima’ Nišlija protiv predaje Aerodroma”.\n“Pogotovu su za Nišlije uvredljive tvrdnje da oni koji protestuju ‘neće Srbiju u Nišu’ i da će poklanjanje aerodroma Republici biti samo prenos iz ‘jedne u drugu društvenu svojinu. Građani Niša su i dosadašnjim protestima pokazali da ne veruju besmislenoj tvrdnji republičke vlasti da želi da preuzme uspešni niški aerodrom, da bi njime bolje upravljala od Nišlija”, navodi se u saopštenju.\nOpozicione stranke i pokreti su najavili i da će organizovati protest na dan kada bude zakazana sednica Skupštine Niša na kojoj će se odlučivati o sudbini gradskog aerodroma.\nOpozicija je najavila i da će organizovati tribinu u Skupštini grada na koju će pozvati sve niške odbornike i zatražiti od svakog pojedinačno da glasa protiv “poklanjanja” niškog aerodroma i “pozvati ih na odgovornost pred ovom i svim budućim generacijama Nišlija”.\nSaopštenje su potpisali predstavnici Demokratske stranke, Dveri, Dosta je bilo, Levice Srbije, Narodne stranke, Nove stranke, Niške inicijative, Pokreta slobodnih građana, Pokreta za preokret i Socijaldemokratske stranke.\nInicijativa “Ne damo niški aerodrom” najavila je ranije da će novi protest u centru Niša organizovati 25. aprila kada bi po najavama, predsednik Srbije Aleksandar Vučić trebao da otvori novi pogon fabrike “Leoni” u tom gradu


Da li će u subotu biti blokada saobraćajnica ili slavlje na ulicama? | InfoKG - Gradski portal - Kragujevac - Najnovije vesti\n09:45 | Četvrtak, 09 12 2021\nPredsednik Srbije Aleksandar Vučić doneo i potpisao odluku o vraćanju Narodnoj skupštini izglasanog Zakona o eksproprijaciji. Savo Manojlović iz Pokreta Kreni-promeni izjavio da ovo pokazuje da su zahtevi građana bili opravdani i da je to njihova velika pobeda i da ako se sve pravno završi do petka poziva građane da u subotu, umesto blokada saobraćajnica, na trgovima naprave slavlje.\nPredsednik Srbije Aleksandar Vučić je rekao da je doneo i potpisao odluku o vraćanju Narodnoj skupštini izglasanog Zakona o eksproprijaciji na osnovu člana 113, stava 1 Ustava Srbije, i člana 19 stav 1 Zakona o predsedniku Republike. "Pod jedan da vraćam Narodnoj skupštini zakon o eksproprijaciji i pod dva odluku dostaviti Skupštini odmah", naveo je predsednik tokom sinoćnjeg obraćanja javnosti, piše RTS.\nSavo Manojlović iz Pokreta Kreni-promeni izjavio da ovo pokazuje da su zahtevi građana bili opravdani i da je to njihova velika pobeda, te da su ljudi pokazali da ako se dobro organizuju - mogu da naprave promenu. „Ako se formalno pravno sve završi do petka, prekida se sa blokadom saobraćajnica i pozivamo građane na proslave na trgovima, rekao je Manojlović, prenosi N1.\nPredsednik Srbije Aleksandar Vučić, piše RTS, rekao je da predlaže Vladi da ne donosi novi zakon o eksproprijaciji, već da napravi najširu javnu raspravu kojom bi se došlo do širokog javnog konsenzusa. Kaže da je potpisao Zakon o referendumu i narodnoj inicijativi, ali predlaže Vladi da donese izmene zakona kojima će se prihvatiti zamerke Venecijanske komisije.\n"Demonstrirajte gde hoćete, ovo nije potrebno imidžu naše zemlje. Posebno sam ponosan što nisu korišćeni vodeni topovi, što policija nije hapsila, što nema slika kakvih ih ima u najdemokratskijim zemljama sveta. Što smo zauzimanje auto-puteva propratili nereagovanjem policije", istakao je predsednik.\nIstakao je da je demokratija krhka i da mora da se gaji.\nUputio je izvinjenje onim građanima koji su, kaže, trpeli teror neodgovornih ljudi i "onima koji su dobijali batine na protivzakonito organizovanim protestima".\nRekao je da je izašao u susret zahtevima naroda, iako zamerke o referendumu "nemaju nikakvog posebnog smisla". "Moja je želja da nam auto-putevi budu slobodni", poručio je predsednik.\nSavo Manojlović iz Pokreta Kreni-promeni izjavio da je pošto je Vlada Srbije najavila izmene Zakona o referendumu, a predsednik vratio Skupštini Zakon o eksproprijaciji - da to znači da su zahtevi građana bili opravdani i da je to njihova velika pobeda. "Mi smo i dalje gospodari naših sudbina" rekao je Manojović u Dnevniku N1 i ocenio da su ljudi pokazali da ako se dobro organizuju - mogu da naprave promenu, piše N1.\nUpitan da li će protesti biti nastavljeni on je rekao da neće i dodao da su organizatori blokada dali reč da će tako biti i da su i do sada ispunili sve šta god da su najavili.\nIzvor: RTS; N1\n"Kreni promeni" odustaje od blokada ulica, ali neće ni da pravi slavlje 15:03\nEkološki ustanak odlučio: Nastavlja se sa protestima i blokadom u subotu 12:00\nBlokade ulica širom Srbije, OVAKO JE U KRAGUJEVCU (FOTO) 14:38


Američki Institut Arhitekti je objavio ukupno 11 pobednika ovog konkursa. Među nagrađivanim kreacijama našli su se i projekti koji koji su završeni još 2017. godine, međutim taman kad je trebalo uvide svetlost dana, usled pandemije to im je bilo uskraćeno – sve do sada.\n1. Američka ambasada, London\nPobednički projekti mogu se nalaziti bilo gde u svetu, ali jedini projekat koji dobio nagradu a da se ne nalazi u Americi, odnela je američka ambasada Kirana Timberlejka u Londonu. Prema Američkom Institutu Arhitekti, forma ambasade odražava odnos zemlje sa Ujedinjenim Kraljevstvom i centralna načela demokratije. Završena 2017. godine, staklena kocka na obalama reke Temze izazvala je kontroverziju 2018. kada je bivši predsednik Donald Tramp otkazao posetu Londonu kako bi svečano otvorio zgradu, ali to nikada nije urađeno.\n2. Shed, Njujork\nJoš jedan projekat izuzetno visokog profila koji je osvojio nagradu je The Shed u Njujorku. Zgrada je projektovana od strane Diller Scofidio + Renfro studija u saradnji sa Rockvell Group, a izgrađena je kao deo gradskog razvoja Hadson Jardsa. Dodatno, ovu zadivljujuću zgradu je časopis Tajm proglasio jednim od 100 najvećih mesta na svetu u 2019. Nazvana je Shed, što u prevodu znači šupa.\nFotografija: Iwan Baan\n3. Edukativni centar, Hjuston\nEdukativni centar za slikanje Menil Džonstona Marklija bio je jedan od nekoliko obrazovnih projekata koji su osvojili nagrade. Institut za slikanje Menil u Hjustonu arhitekte Džonstona Marklia, vredan je pažnje po svojim višestrukim dvorištima i čeličnim krovovima.\nFotografija: Richard Barnes\n4. Centar za energetiku i životnu sredinu, Nju Džerzi\nUniverzitet Prinston obogaćen je za još jednu zgradu, koja je dobila i AIA nagradu za 2022. godinu. U pitanju je centar za energetiku i životnu sredinu koji nastoji da se suoči sa najhitnijim svetskim pitanjima ekologije, a sama zgrada podstiče interdisciplinarnu saradnju koja podržava nove inicijative u energetskoj otpornosti. Smeštena na severoistočnom delu Princetonovog kampusa, ovaj projekat povezuje dve postojeće zgrade kako bi formirao prijatniji i fluidniji identitet kompletnog kampusa.\nFotografija: Michael Moran\n5. Pomorski edukativni centar, Misisipi\nJoš jedan dobitnik AIA nagrade za 2022. godinu čine i šest prizemnih objekata koji zajedno kreiraju pomorski istraživački centar u Misisipiju. Američki arhitektonski studio Lake Flato Architects, dobio je zadatak da projektuje istraživačku laboratoriju koja bi mogla da izdrži buduće katastrofalne vremenske nepogode, bez narušavanja prirodnog okruženja lokacije.\nKako arhitekte nalažu, uzimajući u obzir prirodne katastrofe i trajnost, fokusirali su se na kreiranje pristupa ka otvorenim vodama i odgovarajući samoodrživi sistem elevacije za zaštitu objekata u slučaju prirodne katastrofe.\nFotografija: Casey Dunn\nTekst. Redakcija Kuća stil\nArhitektura, AIA, Američki institut arhitekata, Amerika, London, Lake Flato Architects, Diller Scofidio + Renfro, Kiran Timberlejk, Donald Tramp, Zgrade, Nagrada za arhitekturu


► Drašković: Današnji protest ne može se porediti sa 9. martom 1991. godine\n"Nemojmo upoređivati, ono što se ne može porediti, ovo nije ono vreme. Ništa nije isto kao 9. marta 1991. godine. On je neponovljiv i po motivima i po svojoj tragičnosti", izjavio je Drašković za televiziju Prva.\nOn je kazao da je 9. marta 1991. godine "David pobedio Golijata", jer je "TV Bastilja" (TV Beograd) pala, bar na kratko. "Danas je samo 9. mart, sve druge je različito", dodao je on.\nDrašković je ocenio da je osnovna razlika u tome što više nema "one velike države", na čijim "razvalinama klasa neshvatljiva mržnja kakve nikada nije bilo među onima koji su živeli u njoj", a da je jedina sličnost u tome što se Srbija kao i pre 28 godina nalazi između istoka i zapada.\n"5. oktobar je ubio 9. mart, jer se nismo okrenuli zapadu", rekao je Drašković i dodao da sada živimo u "slatkoj laži da Kosovo nije izgubljeno".\nNekadašnji predsednik Demokratske stranke Dragoljub Mićunović i učesnik protesta iz 1991. takođe je rekao da oni nisu isti kao i današnji jer je opozicija tada bila jaka, a i zahtevi jasni.\nMićunović je za televiziju N1 kazao da sada opozicija nema kredibilitet i da nema kontakte s kojima bi izneli neku novu politiku.\n"Onda je bilo normalno da ljudi koji su krenuli u te bitke idu napred, ja sam učestvovao u svim u poslednjih 50 godina, dobio sam 10 puta batine, moraš da ideš napred...Sada su ostali bez vođstva, ide nešto tiho preko Saveza za Srbiju, ali očigledno nedovoljno sinhronizovano", kazao je Mićunović.\nDodao je da je jedino što je vidljivo je nezadovoljstvo građana, ali da je ono raznovrsno i nema homogenosti.\nUkazao je i da je 1991. tadašnji predsednik Jugoslavije Slobodan Milošević razgovarao s liderima opozicije i ispunio je sva četiri zahteva opozicije, dok Aleksandaru Vučiću ne pada na pamet da razgovara sa opozicijom.\n"Izveštila se i policija u svetu, sada znaju - ne mora se odmah tući, uletati u sukobe, sem ako nisu ugroženo. Ovi protesti čak i reklamiraju vlast, u smislu - eto vidite, može da se šeta. Dok protesti ne ugrožavaju bitno režim, biće - evo, mi dopuštamo gražanima da mirno demonstriraju", rekao je Mićunović.\nU Beogradu su pre 28 godina organizovani prve velike opozicione demonstracije, zbog politike tadašnje državne Televizije Beograd prema opoziciji.\nTokom demonstracija na kojima je učestvovalo desetine hiljada građana, poginuli su učenik Branivoj Milinović i policajac Nedeljko Kosović, a više stotina građana je povređeno.\nU Francuskoj protesti medicinskog osoblja\nNekoliko hiljada lekara, medicinskih sestara i negovatelja danas se okuplja u nekoliko gradova u Francuskoj zahtevajući više sredstava za javne bolnice i ceo zdravstveni sistem kako je obećao...\nSpomenici u Londonu zaštićeni uoči protesta rivalskih grupa